Zelena agenda za Srbiju – EU Project Preparation Facilities\nNova inicijativa koja bi trebalo da podstakne zelenu transformaciju privrede i društva predstavljena je danas u Vladi Srbije. O projektu vrednom 8 miliona evra, između ostalih govorili su premijerka Ana Brnabić i ambasador Evropske unije u Srbiji Emanuele Žiofre.\nPrema rečima ambasadora Žiofrea, Srbija je usvojila Deklaraciju Zelene agende u oktobru 2020. na Konferenciji u Sofiji i obavezala se da će sprovoditi svoje akcije kroz Regionalni akcioni plan koji je usvojen na samitu u Sloveniji, u oktobru 2021. Projekat „EU za Zelenu agendu u Srbiji – počnite, preduzmite akciju, proširite“ podržaće Srbiju u sprovođenju Zelene agende za Zapadni Balkan.\n„Ovaj novi projekat stiže u pravo vreme, nekoliko nedelja nakon što su države članice EU potvrdile otvaranje pregovora za klaster koji, između ostalog, pokriva i energetska pitanja i zaštitu životne sredine. To nam daje dobru motivaciju da proširimo akcije na svim frontovima i učinimo sve što možemo da se u Srbiji primeni EU zakonodavstvo u ovoj oblasti.\nNova dvogodišnja inicijativa EU i Programa Ujedinjenih nacija za razvoj (UNDP) realizuje se u saradnji sa Švedskom agencijom za međunarodni razvoj i saradnju (SIDA), i Evropskom investicionom bankom (EIB). „Pomoći ćemo Srbiji da unapredi strategije i politike, preduzme konkretne akcije i poveća investicije za zelenu transformaciju, posebno u oblastima dekarbonizacije (smanjenja zavisnosti od fosilnih goriva), smanjenja zagađenosti vazduha, vode i zemljišta, cirkularne ekonomije, poljoprivrede i proizvodnje hrane, kao i zaštite biodiverziteta. Ovo su sjajne vesti i srećan sam što možemo da pokažemo da našu stvarnu posvećenost i angažovanje“, dodao je ambasador Žiofre.\nTokom ovog projekta podržaćemo najmanje 23 zelene investicije koje su najinovativnije i imaju najveće očekivane efekte – istakla je stalna predstavnica UNDP-a Fransin Pikap.\n„Da bismo pokrenuli zelenu tranziciju u Srbiji – svi moramo da se uključimo, ne samo nacionalne i lokalne vlasti, već i javna i privatna preduzeća, banke, nevladine organizacije, naučno–istraživačke institucije i građani i građanke. UNDP će objaviti osam poziva za inovativna rešenja u svim oblastima u okviru Zelene agende. Pozivamo sve koji žele da doprinesu pozitivnim promenama i pomognu da privreda Srbije postane konkurentnija, životna sredina čistija i zdravija za sadašnje i buduće generacije – da se prijave na naše konkurse koji kreću već krajem februara“, napominje Pikap.\nNova inicijativa pomoći će Srbiji da ispuni ciljeve iz Sporazuma o klimi iz Pariza, i usaglasi se sa pravnim tekovinama EU u svih pet oblasti obuhvaćenih EU Zelenom agendom za Zapadni Balkan.\nŠvedska je dugoročno posvećena tome da podrži put Srbije u EU, istakla je ambasadorka Švedske u Srbiji Anika Ben David.\n„Kao država članica EU i vodeći donator u oblasti životne sredine i klime, sa zadovoljstvom se pridružujemo ovoj inicijativi. „EU za zelenu agendu u Srbiji“ će doprineti da se postave visoki ekološki standardi za poboljšanje životne sredine i kvaliteta života, podstaknu poslovne investicije i inovacije, donoseći iskustva i ekspertize EU, kao i pokretanju inkluzivnog dijaloga i širokog učešća različitih delova društva o konkretnim rešenjima za poboljšanje kvaliteta vazduha i bolje upravljanje vodama i otpadom”, istakla je ambasadorka Ben David.\nŠef regionalnog predstavništva EIB-a za Balkan, Alesandro Bragonci, rekao je da se održivi razvoj i ambiciozni klimatski ciljevi mogu postići samo spajanjem finansijske i stručne tehničke podrške.\n„Ovaj projekat simbolizuje novu vrstu partnerstva, koja je neophodna za ekonomsku i zelenu tranziciju. Zahvaljujući značajnom finansijskom doprinosu Evropske komisije, i zajedno sa ključnim međunarodnim i partnerima iz zemalja članica Evropske unije, EIB kao evropska banka sa ponosom pomaže Srbiji da napreduje u ostvarivanju svojih ciljeva održivosti i realizaciji Zelene agende kroz preko potrebnu, ciljanu podršku finansijskim institucijama, odnosno njihovim malim i srednjim klijentima, kako bi mogli da pokrenu projekte, dobiju finansije i efikasno ih sprovedu. Drago nam je što će našu podršku najviše imati upravo mala i srednja preduzeća, koja su ključni pokretač razvoja i inovacija. Njihova zelena transformacija, zajedno sa značajnim investicijama u obnovljive izvore i energetsku efikasnost, može utrti put zelenom i inkluzivnom rastu”, istakao je Bragonci.


Dalibor Jevtić sa delegacijom NATO-a GracanicaOnline.info\nPotpredsednik Srpske liste Dalibor Jevtić, sastao se danas sa delegacijom NATO-a koju je predvodio zamenik pomoćnika generalnog sekretara NATO-a Džonatan Pariš (Jonathan Parish). Na sastanku je razgovarano o trenutnoj političkoj i bezbednosnoj situaciji na Kosovu, sa posebnim naglaskom na nedavno održane paralamentarne izbore, kao i o dijalogu Beograda i Prištine, kaže se u saopštenju dostavljenom medijima. Na sastanku je zaključeno da je neophodno što pre stvoriti uslove za nastavak dijaloga.\nJevtić je Džonatana Pariša upoznao da je Srspka lista na nedavno održanim izborima osvojila svih deset mandata u Parlamentu Kosova i istako da izborna volja naroda mora da se poštuje. Rečeno je da predstavnici Srpske liste treba da budu deo procesa koji će se u budućnosti voditi na Kosovu, jer su za to dobili poverenje svog naroda.\nKada je reč o bezbednosnoj situaciji istaknuto je od strane predstavnika NATO-a da je KFOR bio i da će i dalje ostati garant mira i stabilnosti i konstatovano da KFOR ima najveće poverenje od strane srpskog naroda, kada je u pitanju očuvanje bezbednog okruženja na Kosovu, dodaje se u saopštenju.\nPo Jevtićevim rečima, način na koji je došlo do odluke oko transformacije KBS-a u oružane snage, produbio je nepoverenje između naroda i institucija.\nPodsećamo da je sutra tačno 20 godina od formiranja Kosovskih bezbednosnih snaga.\nDan kada je NATO ubijao civile u Nišu i bombardovao kinesku ambasadu u Beogradu\nDalibor Jevtić na Istanbulskoj konferenciji o bezbednosti\nDalibor Jevtić i Pjer Kristofer Sardi\nJevtić i Sardi razgovarali o situaciji na Kosovu\nFoto V. ĆUP; GračanicaOnlajn: Džejms Fogo, komandant združenih snaga NATO-a u Napulju\nŠtrpce: Primer suživota i međuetničke saradnje\nObjavljeno 18. novembra 2019. by Vladislav ĆupU kategoriji SaopštenjaTagged Džonatan Pariš, Dalibor Jevtić, NATO\n8. avgusta 2020., 02:53


Građani Srbije podižu kredite da bi vraćali stare dugove | Gde Investirati\nPosledica bolje monetarne politike države dovela je do toga da je inflacija godinama na niskom nivou, snižene su kamate na kredite i smanjen je obim “problematičnih kredita”, ukazuje dekan Beogradske bankarske akademije Dejan Erić, objašnjavajući moguće razloge povećanog kreditnog zaduživanja.\nS druge strane, kada se privreda zadužuje, ističe Erić, to je “dobar znak”, jer postoji potreba za širenjem proizvodnje.\n“Ni jedan privrednik se ne odlučuje za kredit lako, već onda kada ima određena ulaganja i kada proceni da će mu ta ulaganja doneti bolje poslovanje”.\nDa se privreda sve više zadužuje u cilju unapredjenja poslovanja potvrđuju podaci NBS koji kažu da je poslovni svet za pola godine od banaka pozajmio 393 milijarde dinara.\n“To može značiti i da je životni standard još uvek nizak”, smatra Erić i kaže da odnos između sklonosti ka štednji i uzimanja kredita u velikoj meri zavisi od životnog standarda u nekoj zemlji.\n“Kada imate realtivno nizak životni standard javlja se potreba za kratkoročnim gotovinskim kreditom koji može pomoći da rešite trenutne finansijske potrebe”, rekao je on za Tanjug.\n“Ako ste uzeli gotovinski kredit pre nekoliko godina po šest ili sedam odsto, a sada ga možete uzeti za četiri odsto, logika je ‘uzmi ovaj od četiri odsto da otplatiš onaj od sedam”, objašnjava Erić.\nPrevious Javna preduzeća u Srbiji ostvarila profit od 23,7 milijardi dinara\nNext Agrokor rasprodaje nekretnine po Srbiji


Počinje pozorišni program 27. Nišvila - Mingl\nOva pandemija je dovela do planetarnog sumraka kulture. Sa medija svakodnevno slušamo o koroni, doktori upozoravaju na nove sojeve, stići ćemo valjda i do tajvanskog ili hongkoškog talasa… Uprkos tome, mi moramo da se ponašamo normalno i da branimo umetnost i kulturu. Mi počinjemo tu odbranu danas, našim pozorišnim programom, rekao je Blagojević.\nOd 9. avgusta posetiocima se besplatno nudi osam pozorišnih predstava, od kojih su sedam iz inostranstva. Predstave čija su rodna mesta Srbija, Holandija, Brazil, Italija, Bugarska, Albanija, Francuska ili Severna Makedonija, igraće se na potezu od Salona 77, u Niškoj tvrđavi, do amfiteatra na Nišavskom keju, pored spomenika Šabanu Bajramoviću.\nArtisti će, kako je rekao Blagojević, oduzeti nevinost i tek renoviranom Tvrđavskom mostu, čija je, uglavnom kozmetička sanacija, trajala rekordnih 517 dana.\nPozorišni program na Nišvilu otvara holandska predstava Naš Odisej, u izvođenju amsterdamskog Zid teatra. Rediteljka Karolina Spaić je kazala da je pandemija Kovida 19 omela da se predstava igra na prošlogodišnjem Nišvilu, ali da posetioci sada mogu da prisustvuju pravom spektaklu, koji će se igrati od ulaza u Nišku tvrđavu do amfiteatra na reci. Predstava pritom otvara i ozbiljna pitanja – gde je naš dom, šta ćemo sa svojim životima i šta da očekujemo od budućnosti.\nProšle godine smo se zatvorili na Letnjoj pozornici, kao miševi, imali onlajn predstave i koncerte. A izvođačka umetnost ne može da postoji onlajn, ona traži razmenu energije, ona traži publiku. Ove godine ćemo, do 9. avgusta, svako veće imati po dve predstave, za publiku. Slobodna zona je u nama, za nju se moramo sami izboriti. Strah slabi imunitet – rekla je Maja Mitić, umetnička direktorka Nišvila.\nNa završnoj večeri pozorišnog programa biće prikazana i predstava Fantom opera, u kojoj je ona koreografkinja, a direktor Nišvila Blagojević – reditelj. Predstava je koprodukcija Art centra Polifonija iz Severne Makedonije i Nišvil fondacije.\nOvogodišnji Nišvil traje od 6. avgusta, kada počinje pozorišni program, nastavlja se filmskim programom, Striporamom, programom Prijatelji Šabanu na River stejdžu, a veliko finale biće od 12. do 15. avgusta, kada se održava glavni muzički program, kao i muzički programi na četiri besplatna stejdža.\nSlogan 27. Nišvila je Korak unazad, čime se poručuje da je festival morao da se povuče korak unazad u pogledu organizacije, resursa i podrške države, institucija i sponzora, ali da je uspeo da napravi veliki postkovid iskorak u kvalitetu programa.


Krivokapić je rekao da je odluku o smjeni Leposavića donio teškog srca, podsjetivši na sporazum koalicije pobjednika avgustovskih izbora, po kojem, zbog raznorodnosti koalicije, neće biti diran strateški kurs zemlje.\n“Dogovorili smo se da se nećemo dijeliti u pitanjima koja su DPS-u služila kao poluge preko kojih nas je politički dijelio i držao u pokornosti. Potpisali smo sporazum da bismo Crnu Goru zajedno oslobodili od međusobnog nerazumijevanja, da bismo pomirili oca sa sinom, brata sa sestrom, komšiju s komšijom”, naveo je on.\nKrivokapić je istaknuo da taj sporazum nije i ne može biti svima po mjeri, ali jeste jedini način da se spomenuti proces otpočne te da je to izazov koji su morali da prihvate svi ministri iz kabineta, uz jasnu svijest da svako soliranje na osjetljivim pitanjima i temama može donijeti štetu zajedničkom putu ka cilju kojem svi teže.\nLeposavić je odbio da podnese ostavku na zahtjev premijera pa se u crnogorskoj političkoj javnosti tumači da je tako poljuljao i integritet predsjednika Vlade. S druge strane, inicijativi za njegovu smjenu protivi se dobar dio vladajuće koalicije.\nDa će podržati njegov odlazak, najavili su iz SDP-a, SDA, Bošnjačke i Liberalne partije. Albanska lista ne spori razloge smjene. Parlamentarna računica pokazuje da ona zavisi od glasova opozicionog DPS-a i vladajuće Ujedinjene reformske akcije Dritana Abazovića.\nAbazović, koji je potpredsjednik crnogorske Vlade, rekao je da će u parlamentu glasati za opoziv Leposavića ako on do tada ne podnese ostavku.\nUtisak je da je premijer pred teškim izazovom: većinu za smjenu Leposavića može da obezbijedi jedino uz pomoć ljutih rivala iz DPS-a, što ga ne dovodi u lagodnu političku poziciju. S druge strane, ako ne obezbijedi većinu, kruni vlastiti politički legitimitet.\nKrivokapić je u otvorenom pismu narodu Crne Gore poručio da nije izdajnik niti će to ikad biti, a da je odluku o pokretanju smjene Leposavića donio teškog srca.\n“Neću izdati ni zemlju koju vodim ni sve ljude koji su u meni vidjeli nadu da Crna Gora može vaskrsnuti i zasijati gordim sjajem kakvim je sijala vijekovima”, naveo je Krivokapić.\nOn je dodao da je odluku o tome da pokrene smjenu Leposavića teško donio, poručivši: “Odluku sam donio da bih vas sačuvao, a ne da bih vas izdao.”\n“Svi treba da znaju da smo mi već prilično naučili da se iz Crne Gore odlazi na proslave ‘Oluje’ i da svaki put moraju da pažljivo slušaju ono što govore predstavnici NATO-a, SAD-a i Brisela, a da malo ređe čuju ili ne moraju ono što kaže Beograd. I to je njihovo pravo, a naša je obaveza da pokazujemo poštovanje prema tuđim žrtvama kao prema svojim”, naglasio je Vučić.\nSKANDALOZNO: Pogledajte kako se krade i otima Bošnjačka imovina u RS-u


Grad Zrenjanin - Gradonačelnik Janjić prisustvovao svečanom otvaranju Trening centra kompanije NIS u Elemiru\nGradonačelnik Janjić prisustvovao svečanom otvaranju Trening centra kompanije NIS u Elemiru\nGradonačelnik Zrenjanina Čedomir Janjić prisustvovao je svečanosti organizovanoj povodom otvaranja Trening centra kompanije NIS u Elemiru, zajedno sa predstavnicima Vlade Republike Srbije, stručne javnosti, obrazovnih institucija, kao i stipendista “Energije znanja” - programa NIS za saradnju sa naučnim i obrazovnim institucijama.\n- Moram istaći nastojanje Vlade Republike Srbije i ministarstva da pored kontinuiranog razvoja obrazovnog sistema i doživotnog učenja zalaganje da zadržimo mlade ljude i talente, odnosno, kada su već jednom otišli na studije u inostranstvo, da ih vratimo u Republiku Srbiju. Zahvalila bih se kompaniji NIS, odnosno projektu “Energija znanja”, jer, naša nastojanja i naše težnje i ciljeve podržavaju u velikoj meri. Veoma je važno istaći i da smo izuzetno ponosni na naše studente koji se se vratili iz Ruske federacije sa izuzetnim rezultatima i uspehom, neki od njih bili su i studenti generacije u stranoj državi, a velika je stvar da oni imaju šansu da se odmah zaposle - kazala je ona.\n- Kako bismo uspeli da se izborima sa tim izazovima i pravovremeno odreagujemo NIS je kao jedina domaća kompanija koja se bavi istraživanjem i proizvodnjom nafte i gasa u Srbiji rešila da za svoje zaposlene obezbedi maksimalne uslove kako bi mogli da završe obuku i edukaciju na pravi način - rekao je on.\nNIS će u Trening centar investirati oko dva miliona evra. Centar raspolaže najsavremenijom tehnologijom za izvođenje predavanja i obuka, a sastoji se od dva dela - poligona sa dve proizvodne bušotine koji umesto fluida koriste tehničku vodu i učionice opremljene najmodernijim kompjuterskim simulatorima. Učionica ima 30 mesta i opremljena je sa 15 računara i 5 simulatora. Planirano je da obuke godišnje prođe oko 150 polaznika.


nedjelja, 08 Mart 2020 00:00\nEkološka grupa Earth Island Institute podnjela je tužbu protiv Coke, Pepsi, Nestlé, te drugih velikih kompanija koje se smatraju velikim zagađivačima, i koje javnost obmanjuju u vezi sa tim koliko plastike recikliraju.\nTako se od tuženih kompanija traži da preuzmu odgovornost za „gušenje ekosistema plastikom,“ i da prestanu da javnosti nude poluinformacije zbog kojih građani osjećaju kao da se o okruženu dovoljno brine. U saopštenju se tvrdi da će do 2050. godine u morima i okeanima biti više plastike nego ribe, a odgovorne su, tvrde ekolozi, najpre kompanije koje prednjače u proizvodnji plastične ambalaže. Ovo je prva tužba ovog tipa, i očekuje se da otkrije koliko se malo plastike reciklira.\nDezinformacije u kojima se tvrdi da kompanije već traže rješenje služe samo da umire javnost, te nanose veliku štetu, budući da obmanjivanje javnosti utiče na smanjeno interesovanje građana, te izostajanje akcija koje bi mogle da dovedu do toga da zagađivači zaista pronađu rješenje i počnu da recikliraju.\nProcitano 1183 puta


Tokom rasprave o amandmanima na izmene Zakona o penzijsko-invalidskom osiguranju poslanici opozicije kritikovali su i danas predložena rešenja ocenjujući da se njima penzioneri dovode u neizvesnost, dok su predstavnici vladajuće većine istakli da je osnovni cilj izmena unapređenje položaja sadašnjih i budućih generacija penzionera.\nPoslanik SNS Dragan Savkić je rekao da je osnovni cilj Predloga zakona o izmenama i dopunama Zakona o PIO stvaranje dugoročne održivosti penzijskog sistema i unapređenje položaja sadašnjih i budućih generacija penzionera.\nPoslanica SNS Stanislava Janošević je primetila da se mnogi pitaju zašto vladajuća stranka toliko potencira na otvaranju novih radnih mesta i odgovorila da su višestruki efekti toga.\n- Ne samo da se smanjuje stopa nezaposlenosti što zaista jeste i primarni cilj, već to utiče na veći iznos, priliv poreza koji će biti uplaćeni u budžet. Samim tim to govori da će biti bezbednije i sigurnije penzije i nadamo se u naredom periodu i njihovom rastu - rekla je ona.\nPoslanik Nove Srbije - Pokreta za spas Srbije Đorđe Vukadinović, međutim, smatra da nije dobro to što se izmenama i dopunama vladi daje diskreciono pravo da poveća penzije kada proceni da za to postoji potreba ili mogućnost.\nPoslanica SRS Vjerica Radeta je rekla da predstavnici te stranke žele da penzionerima i svim ostalim građanima Srbije bude bolje. Ona je ministru za rad, zapošljavanje, boračka i socijalna pitanja Zoranu Đorđeviću poručila da penzionerima treba da kaže ono što je predloženo i što će većina u Skupštini podržati, a to je, kako je rekla, "ako bude para u budžetu penzije će biti povećane, ako ne bude neće" i da to zavisi od ljudi u Vladi.\nMinistar je rekao da građanima mora da se kaže kako nešto funkcioniše i šta i na koji način mogu da očekuju od države.\n- Naša volja je da penzionerima podignemo penzije, da njihove penzije rastu u odnosu na minimalnu potrošačku korpu. To je ono što je naš cilj i mi ćemo to da ispunimo, a ova izmena i dopuna zakona je upravo put ka tome - dodao je Đorđević.\nPregovori Beograda i Prištine mogli bi konačno da se približe rešenju 11. novembra u Parizu gde bi predsednici Srbije i Kosova Aleksandar Vučić i Hašim Tači mogli da razgovaraju sa četiri najmoćnija lidera na svetu.


Brčanski Forum - Milić: Promjene u Vladi Brčko Distrikta nakon konsultacija sa Bošnjacima iz parlamentarne većine\nMilić: Promjene u Vladi Brčko Distrikta nakon konsultacija sa Bošnjacima iz parlamentarne većine\nNakon upozorenja iz SDS-a (dr. Milan Purić) da “dobro razmisli” o onome što najavljuje uraditi gradonačelnik Siniša Milić za medije izjavljuje da i dalje ostaje kod stava da ima osnova za promjene u brčanskoj Vladi, ali će one uslijediti tek nakon konsultacija sa članovima parlamentarne većine.\n«Ostajem i dalje kod te odluke, a za sve one koji misle da je nemam pravo donijeti, varaju se. Istini za volju, na takvu moju odluku brčanski Parlament može uložiti veto», kazao je Milić, dodavši da oni koji ga pozivaju da podnese ostavku, zbog krize unutar bloka srpskih strana, upravo, ti isti, i jesu krivci za trenutnu situaciju.\nKad je riječ o konstatacijama da blok okupljen oko SDS-a, u Skupštini Distrikta, ima sedam zastupnika, što je dovoljno da bude dio parlamentarne većine, Milić kaže da nikome nije zabranjeno da tvrdi šta god hoće, te da on zna šta piše na papiru.\nIz onoga što javno izjavljuje gradonačelnik Milić njegove (SNSD-ove) namjere su jasne i javno obznanjene, isključiti SDS iz vladajuće većine. Sada su na redu politički partneri u vlasti, prije svega Bošnjaci, da se izjasne o ovom prijedlogu gradonačelnika Milića.


15 januara 2021 VIJESTI, ZANIMLJIVOSTI\nČlanovi SKUD „ Vidovdan” smo u ovom neobičnom vremenskom periodu našli načine kako ostati povezani i kako nastaviti sa radom na svim područjima našeg delovanja. Do sada smo učestvovali na nekoliko projekata, koji su se odvijali preko interneta, kao što su kviz „Foklor onlajn”, pevanje tradicionalne pesme „Ovo je Srbija” zajedno sa 195 folklorista iz 17 država u okviru projekta „Snagom srpske tradicije, zajedno!” te stvaranje snimka narodnih igara sa našim omladinskim ansamblom.\nOvoga puta su članice našeg dečjeg i omladinskog ansambla na malo drugačiji način uspele da se povežu sa našom kulturom i tradicijom. Naime, Dečji kulturni centar Beograd, u saradnji sa Kancelarijom za Kosovo i Metohiju, raspisao je umetnički konkurs za decu mlađeg školskog uzrasta, pod nazivom „Domovina se brani lepotom i znanjem”, a koji je trajao od 1. novembra do 1. decembra 2020. godine. Konkurs je bio osmišljen sa ciljem da deca širom Srbije i dijaspore, inspirisana lepotama svoje domovine, iskažu svoje kreativne potencijale kroz umetničke medije.\nPodstaknuta stihovima čuvenog dečjeg pesnika Ljubivoja Ršumovića, deca uzrasta od pet do dvanaest godina su putem literarnih, likovnih i foto radova predstavila svoje okruženje i na taj način pokazala svoju domovinu. Naše članice Anastasija Stojnić, Dunja Knežević, Kristina Gončin, Leonora Ljubenović i Tara Pajunović su svoje radove predstavile na likovnom konkursu te tamo primile i zahvalnice za učešće.\nPored stručnih saradnika i umetničkih pedagoga iz Dečjeg kulturnog centra Beograd, stručni žiri su činili naši eminentni kompozitori, pevači i pisci za decu – Minja Subota, Predrag Vuković Peđolino, Leontina Vukomanović i Slobodan Stanišić. Nakon žiriranja, Dečji kulturni centar Beograd darivao je najbolje mlade kreativce muzičkim izdanjima i knjigama iz svoje produkcije.\nTekst: Dijana Bagarić


Председник општине, Бобан Ђуровић, разговарао са Миодрагом Костићем - Врњачка Бања\nPredsednik opštine, Boban Đurović, razgovarao sa Miodragom Kostićem\nHome > Poslovne vesti > Predsednik opštine, Boban Đurović, razgovarao sa Miodragom Kostićem\nPosted on 20. februara 2013. 12. marta 2015. by Marija Popović\ndatum objavljivanja: 20.02.2013. godine\nU beogradskom hotelu Park, je 20. februara predsedniku MK grupe, Miodragu Kostiću uručeno značajno priznanje, „Planeta Biznis“ za uspešno dugogodišnje upravljanje kompanijom, koju dodeljuju časopisi Ekonometar I Magazin Biznis.\nProslavi ovih časopisa, koji su već punih sedam godina na našem tržištu, prisustvovao je i predsednik opštine, Boban Đurović, koji se tom prilikom susreo i razgovarao sa Miodragom Kostićem, predsednikom MK Grupe, koja namerava da kupi HTP Fontanu.\nKao osnivač MK grupe, Kostić je stvorio poslovni sistem sa 36 preduzeća, zapošljava više od 5.000 radnika u Srbiji i Ukrajini i najveći je neto-izvoznik u Srbiji. Ukupan izvoz MK Grupe iznosi oko 340 miliona evra, od čega se samo od šećera dobija 100 miliona evra.\nImajući u vidu ovaj susret i nastavak razgovora, na nivou Đurović-Kostić, očekuju se ulaganja ove kompanije u našu najveću i najčuveniju Banju. Ulaganja ove grupe u turizam i hotelijerstvo, do sada je bilo u hotelski kompleks na Kopaoniku.\nProslavi je prisustvovala i ministarka energetike Zorana Mihajlović i brojni bankari, privrednici i ekonomisti.


Regionalni čelendž fond: Unapređenje zapošljavanja mladih i jačanje konkurentnosti kompanija - Glas Srpske\nRegionalni čelendž fond: Unapređenje zapošljavanja mladih i jačanje konkurentnosti kompanija\nSrna 10.02.2021 15:34\nSARAJEVO - Regionalni čelendž fond (RCF) organizuje sutra vebinar na kome će biti predstavnjene mogućnosti i prednosti Fonda, kao prvog finansijskog mehanizam ove vrste, čiji je cilj da unaprijedi zapošljavanje mladih i ojača konkurentnost kompanija na zapadnom Balkanu.\nRCF ima za cilj da ojača kvalitet i relevantnost stručnog obrazovanja i obuke za tržište rada finansiranjem ulaganja u opremu i infrastrukturu za pružaoce obuka koji se uključuju u aktivnosti kooperativnog obrazovanja i obuke sa partnerskim kompanijama, saopšteno je iz Fonda.\n“U BiH prepoznat je značaj učenja kroz rad za poboljšanje kvaliteta i relevantnosti stručnog obrazovanja i privredni razvoj. Vjerujemo da će Fond dodatno podržati razvoj partnerstava između obrazovnih ustanova i kompanija”, ističe se u saopštenju.\nIz Fonda navode da će ponuditi značajanu podršku u opremi i savjetodavnu podršku postojećim programima kooperativnog obrazovanja ili uvođenju novih.\nNa vebinaru će biti predstavljen prvi poziv za podnošenje izjava o zainteresovanosti, te okupiti predstavnike međunarodnih organizacija i inicijativa, regionalnih organizacija, javnih institucija zaduženih za stručno obrazovanje i obuku, privrednih komora, institucija za stručno obrazovanje i obuku, te kompanija.\nPočetak vebinara koji će se održati putem Zum platforme, zakazan je za 10.00 časova.


Danas paket mera za privrednike - a šta je uradila Evropa? - GRENEF\nPredsednik Aleksandar Vučić danas će predstaviti program ekonomskih mera za oporavak srpske ekonomije, koja je pogođena situacijom sa virusom korona. Kako piše Tanjug, program sadrži procenu efekata, načine finansiranja i tehnike i tehnologije sprovođenja ekonomskih mera za oporavak srpske ekonomije. I dok privrednici, ali i radnici u privatnom sektoru čekaju paket mera, pretpostavljamo da će nešto od evropskih paketa mera biti „prepisano“, a evo kako su to rešile evropske ekonomije.\nSlovenija – vrednost paketa mera: 3 milijarde eura\nVlada Slovenije je u utorak predstavila opsežni zakonski paket i krajem nedelje ga uputila u parlament, a iznos se procenjuje na oko tri milijarde eura. Između ostalog, država će u iduća dva meseca subvencionirati plate za radnike “na čekanju”: umesto poslodavaca, za njih će uplaćivati doprinose za zdravstveno i socijalno osiguranje, kao i naknade za bolovanje. Istovremeno, radnici koji zbog novonastale situacije ne mogu ići na posao trebalo i da imaju jednak status i prava kao i oni koji su ostali bez posla i primaju nadoknadu, a penzioneri s najnižim penzijama dobiće poseban dodatak za vreme krize.\nPoljska – vrednost paketa: 11,03 milijarde eura\nVlada Poljske je sredinom prošle sedmice najavila usvajanje paketa mera vrednog 212 milijardi zlota (52 milijarde dolara). Kako je najavio premijer Mateusz Morawiecki, paket će uključivati podsticaje za plate, jamstva za kredite i mere za održavanje likvidnosti kompanija. Namera je subvencionirati plate zaposlenih u pogođenim kompanijama iznosom koji odgovara 40 posto prosečne plate. Fond za socijalno osiguranje najavio je da će kompanijama omogućiti odgodu plaćanja doprinosa za tri meseca, a banke su građanima i kompanijama omogućile odgodu otplate rata kredita. Za samozaposlene uvešće naknadu u visini od 80 posto minimalne plate, te naknadu za roditelje koji se moraju brinuti o deci zbog zatvorenih škola.\nAustrija – vrednost paketa: 38 milijardi eura\nVeć sredinom marta meseca vlada je donela paket pomoći privredi vredan oko 38 milijardi eura, a mere su usmerene na najpogođenije: mikro, male i srednje poslodavce. Likvidnost kompanija vlada namerava osigurati kroz kreditne garancije i premosne kredite. Jamstava za kredite predviđena su u iznosu od 10 miliona eura. Poslodavci koji očekuju pad prihoda mogu zatražiti smanjenje i odgodu plaćanja poreza na dohodak, kao i skraćeno radno vreme koje će vlada sufinancirati.\nNemačka – vrednost paketa: 750 milijardi eura\nVlada Nemačke je u ponedeljak usvojila paket mera ukupne vrednosti do 750 milijardi eura, pritom bi se proračun trebao povećati za 156 milijardi eura, a 600 milijardi eura odlazi u stabilizacijski fond za kreditna jamstva kompanijama kojima su potrebni krediti. Vlada će ući u vlasničku strukturu onih preduzeća koja ne uspeju preživeti, a za tu svrhu predviđen je iznos od 100 milijardi eura. Među donesene mere spada i brza pomoć malim poduzetnicima u visini do 15.000 eura. Podstanari koji zbog posledica pandemije nisu u stanju platiti stanarinu trebali bi biti zaštićeni od poništenja stanarskog ugovora, do čega u pravilu dolazi kada ne plate stanarinu.\nFrancuska – vrednost paketa mera: 45 milijardi eura\nVlada Francuske je ponudila jamstva za korporativne kredite putem komercijalnih banaka u vrednosti do 300 milijardi eura, a usvojila je i paket kriznih mera vredan 45 milijardi eura za odgode plaćanja poreza i doprinosa, te subvencioniranja plata u kompanijama koje su zadržale radnike iako trenutno nemaju posla. Već je sastavljena i lista kompanija kojima će možda trebati državna pomoć, uključujući i nacionalizaciju. Kompanije mogu zatražiti odgodu plaćanja socijalnih doprinosa i poreza, kredit uz državnu garanciju, a mala i srednja preduzeća u teškoćama mogu prestati plaćati najam, električnu energiju i komunalne usluge. Kompanije u teškoćama mogu skratiti radno vreme te nastaviti isplaćivati punu platu koju će subvencionisati vlada.


Teodosić: Žreb je dobar, naš maksimum se podrazumeva\nBeta\t 26. januara 2016. 23:30\nKapiten košarkaške reprezentacije Srbije Miloš Teodosić ocenio je da je nacionalni tim dobio povoljan žreb na kvalifikacionom turniru za odlazak na Olimpijske igre, ali je istakao da ekipa mora da igra maksimalno na turniru u Beogradu.\n“Mislim da smo dobili dobar žreb, odnosno dobre protivnike, uz ogradu da znam da danas svaka ekipa na svetu ima kvalitet i da će svaka reprezentacija u Beogradu imati ogroman motiv jer u igri su Olimpijske igre”, rekao je Teodosić Beti.\nSrbija će na turniru u julu igrati u grupi sa Angolom i Portorikom, a onda u poufinalu sa nekom od ekipa iz druge grupe: Češkom, Letonijom i Japanom.\n“Naš maksimum se podrazumeva, bez obzira na ime rivala. Favoriti jesmo i ne možemo od toga da pobegnemo iz jednostavnog razloga: pune Arene, koja će biti naš vetar u ledja. Nadam se najboljem jer ova ekipa ima kvalitet i motiv za plasman na OI”, rekao je Teodosić.


nadlanu Objavljeno 20. sep 2011. / 15:00:52 0\nLONDON, 20. septembra 2011. (Beta-AP) – Izvršni direktor fudbalskog kluba Arsenal Ivan Gazaidis rekao je u utorak da posao Arsena Vengera nije ugrožen i odbacio je žalbe navijača da je trener “izgubio kompas” posle najgoreg starta tima u poslednjih 58 godina.\n“Ogromna potrošnja novčanih sredstava u odredjenom vremenskom periodu ili otpuštanje trenera zbog nekoliko loših utakmica su kratkoročna rešenja. Mi tim putem nećemo ići”, rekao je Gazaidis engleskim medijima.\n“Način na koji mi igramo, tehnička potkovanost, to je nešto izvanredno i traje više od decenije. To je Venger doneo u klub. I sada, on je odjednom loš trener i neko ko nema veze sa fudbalom. To je besmislica”, kazao je Gazaidis.


Prvi osnovni sud izdao je saopštenje u kome kaže da je KV veće ovog suda uvažilo žalbu Prvog OJT u Beogradu i preinačilo rešenje sudije za prethodni postupak, te sada Lazaru G. odredilo pritvor do 30 dana.\nPritvor mu se računa od trenutka lišenja slobode, a novom odlukom ukinuta mu je mera zabrane napuštanja boravišta i privremeno oduzimanje vozačke dozvole.\nPritvor Lazaru g. određen je zbog sumnje da bi boravkom na slobodi mogao ponoviti delo, kao i zbog postojanja opasnosti od bekstva. Protiv ovog rešenja sve stranke u postupku imaju pravo žalbe Višem sudu u Beogradu.\nTUŽAN OPROŠTAJ OD STEFANA (9): Svaki sledeći gol posvetićemo tebi - Uvek u srcu tvojih trenera i drugara\n23. 07. 2021. u 13:28\nsaobraćajna nesreća povređena deca preminulo dete saobraćajna nesreća na Karaburmi saobraćajna nesreća Karaburma pritvor vozaču


U NEDJELJU UKLANJANJE BOMBE IZ VRBASA: Pogledajte obavještenja i naredbe za evakuaciju – mojKontakt portal – Radio Televizija Kontakt\nU NEDJELJU UKLANJANJE BOMBE IZ VRBASA: Pogledajte obavještenja i naredbe za evakuaciju\nSve službe su spremne za akciju uklanjanja neeksplodirane avio-bombe iz rijeke Vrbas kod Gradskog mosta, koja će biti obavljena u nedjelju, 27. septembra. Ova akcija biće izvedena u jutarnjim časovima, u periodu od 9 do 11 časova, poručili su iz Gradske uprave.\nZabrana kretanja i boravka na otvorenom važiće i za širi rejon od 800 metara od mosta. Procjenjuje se da u ovim zonama živi više od 10.000 stanovnika.\n“Pružiće se adekvatna pomoć nepokretnim licima, a privremeni smještaj je osiguran u Domu penzionera”, istakao je gradonačelnik Slobodan Gavranović.\nZa građane su pripremljene dvije vrste obavještenja, koja se odnose na obaveze stanovništva koje živi u zoni do 400 metara od Gradskog mosta, i na stanovništvo koje živi u prostoru od 400 do 800 metara. Tako će u zoni od 400 metara oko Gradskog mosta građani morati da napuste objekte u ranim jutarnjim časovima do najkasnije 8.30 časova, dok će u drugoj zoni od 400 do 800 metara biti zabranjeno kretanje i boravak na otvorenom.\n“Nema razloga za paniku. Radimo planski, organizovano i profesionalno”, poručio je Gavranović i istakao da ne očekuju negativne mogućnosti.\nZa pitanja građana, od sutra, 24. septembra, biće otvoren i telefon u Odsjeku za civilnu zaštitu, broj: 244-582, kojeg će sugrađani moći pozivati od 8 do 20 časova.\n“Molimo građane da u realizaciji ovih aktivnosti sarađuju sa policijom i Civilnom zaštitom, a radi njihove lične bezbjednosti i bezbjednosti njihove imovine”, rekao je Pandža na konferenciji za novinare u Banjaluci.\nU nastavku pogledajte kompletna obavještenja i naredbe:\nObavještenje – ako živite u zoni do 400 metara od Gradskog mosta\nObavještenje – ako živite u zoni od 400 do 800 metara od Gradskog mosta\nNaredba o privremenom udaljavanju stanovništva\nNaredba o privremenoj zabrani kretanja i boravka na otvorenom prostoru\nNaredba o privremenoj zabrani rada organa, organizacija, privrednih društava, zanatskih radnji\nSubić igra protiv Rada: Bivši kapiten Borca debituje za Partizan\nJUGIĆ NA PRODAJU: „Mnoge su u njemu uživale“


Ponedjeljak, 17. februar 2020. 09:06\nSeminari sa sudije i asistente suđenja, kao i za sudijske posmatrače BH Telecom Premijer lige Bosne i Hercegovine održani su proteklog vikenda u hotelu „Hills“ na Ilidži.\nSudije i asistenti suđenja su u subotu nakon ljekarskih pregleda u Poliklinici Atrijum u Sarajevu pristupili video testu u hotelu, nakon čega su počela predavanja.\n„Igranje lopte rukom“, „Simuliranje“, „Ofsajd“, „Obaveze i komunikacija na relaciji sudije-fitness instruktor“, „Sistem u funkciji nogometne/fudbalske igre“ su teme predavanja prvog dana seminara koji je završen pismenim testom iz Pravila nogometne/fudbalske igre.\nU nedjelju je odrađen fitness test, nakon čega su sudije i asistenti, zajedno sa posmatračima suđenja prisustvovali predavanju o temi „Odluke u kaznenom prostoru“, te analizi suđenja u jesenjem dijelu šampionata.\nPosmatrači su juče pristupili video testu, kao i pismenom ispitu iz Pravila fudbalske igre.


Vesti online / Sport / Fudbal / Đukić: Došli smo u Podgoricu da pobedimo\nKao da je 0:0: Miroslav Đukić, trener Partizana (levo)\n- Došli smo sa stavom kao da je 0:0 i da pobedimo. Mi smo Partizan, imamo pobednički mentalitet i ne možemo da dođemo da branimo rezultat. Ništa nije rešeno, ali došli smo da pobedimo i da dokažemo da smo ozbiljna ekipa. Budućnost će morati da se otvori malo više, u Beogradu su čekali našu grešku. Biće više prostora, sigurno da će biti drugačija Budućnost, ali mi ćemo igrati ofanzivno, da od prvog minuta protivnik shvati da će mu biti teško - rekao je Đukić na konferenciji za medije u crnogorskoj prestonici.\n* VIDEO: Ovaj potez Đurđevića je iznervirao "grobare" i Leonarda\n* Leonardo otvorio dušu: Pretili su mi smrću\nMladi Nebojša Kosović, reprezentativac Crne Gore, ustalio se u timu "parnog valjka".\n- Budućnost će nas napasti, ali mi želimo da igramo tako da rival ni ne pomisli da može da nas ugrozi. Moramo da se ponašamo kao tim koji zna šta hoće. Partizan uvek ide na pobedu. Tako će biti i sutra, jer hoćemo da pokažemo da zaslužujemo drugo kolo. Moramo da budemo kompaktni, da ispoštujemo sve što se dogovorimo, da pokažemo da smo pravi tim - rekao je Kosović.\nFUDBAL Đukić nezadovoljan: Nismo bili Partizan\nFUDBAL Partizan se već "opario", stiglo skoro "milionče"\nFUDBAL Šta je rekao Đukić posle pobede na premijeri u Evropi?\nFUDBAL Partizan sačuvao beogradsku zalihu, sledi Olimpijakos


OK Radnički - Blic Sport\nOdbojkaši Radničkog smanjili prednost Partizana\nOdbojkaši Radničkog savladali su u Kragujevcu Partizan sa 3:2 (14:25, 25:22, 17:25, 25:13, 15:9) i tako smanjili prednost crno-belih na 2:1 u pobedama u polufinalu prvenstva Srbije.\nPobeda odbojkaša Radničkog u Kaknju\nOdbojkaši kragujevačkog Radničkog savladali su na gostujućem terenu predstavnika BiH, ekipu Kaknja, sa 3:1 (21:25, 25:21, 29:27, 25:22), u prvoj utakmici osmine finala Kupa izazivača.\nNovi Pazar domaćin završnice Kupa za odbojkaše, domaćin u polufinalu protiv Zvezde\nŽreb polufinala 48. Kupa Srbije u konkurenciji odbojkaša obavljen je u beogradskom hotelu „M“. Finalni turnir će se odigrati 23. i 24. februara u dvorani „Pendik“ u Novom Pazaru, a tehnički organizator je OK Novi Pazar Junior. U polufinalu, Vojvodina NS Seme, aktuelni pobednik Kupa Srbije igraće protiv Radničkog iz Kragujevca, dok će domaćin turnira, Novi Pazar Junior igrati protiv Crvene zvezde.\nOdbojkaši Zvezde, Vojvodine, Novog Pazara i Radničkog iz Kragujevca u završnici Kupa\nPlasman na Finalni turnir 48. Kupa Srbije u konkurenciji odbojkaša izborili su Crvena zvezda, Vojvodina NS Seme iz Novog Sada, Novi Pazar Junior i Radnički iz Kragujevca.\nVojvodina i Radnički u osmini finala Kupa izazivača\nOdbojkaši novosadske Vojvodine i kragujevačkog Radničkog plasirali su se u osminu finala Kupa izazivača pošto su zabeležili pobede u revanš utakmicama šesnaestine finala.\nOdbojkaši Radničkog napravili brejk protiv Vojvodine u plej-ofu\nOdbojkaši kragujevačkog Radničkog savladali su u Novom Sadu ekipu Vojvodine sa 3:2 (16:25, 25:23, 27:25, 23:25, 15:11), pa su poveli sa 2:1 u polufinalnoj seriji plej-ofa prvenstva Srbije.


Vučić: Srbija nikada neće dozvoliti novi pogrom srpskog naroda - Studio B\nBeograd 12°C u 07:00\nVučić: Srbija nikada neće dozvoliti novi pogrom srpskog naroda\nVučić: Srbija nikada neće dozvoliti novi pogrom srpskog naroda Tanjug\nPolitikaPolitika Pocetna 06. 12. 2018. 10:09:25\nNadam se da ćemo sačuvati mir i da rata neće biti, ali Srbija nikada neće dozvoliti novi pogrom srpskog naroda, rekao je predsednik Vučić, komentarišući najave o formiranju tzv. Vojske Kosova.\nOn navodi da Srbija mora da vodi politiku mira, ali i da ne dozvoli da bilo ko ugrožava srpski narod. Komentarišući uvođenje takse od 100% na uvoz proizvoda iz Srbije, Vučić kaže da se radi o nerazumnim i iracionalnim potezima koji su svesno uvedeni zato što, osim što čine štetu srpskoj ekonomiji, direktno ugrožavaju opstanak Srba na Kosovu I Metohiji. Vučić ističe da je obaveza Srbije ispod koje ne možemo da idemo da se ne dozvoli proterivanje srpskog naroda sa KIM.\nPredsednik Srbije Aleksandar Vučić rekao je da je uveren da će Srbija, i pored iracionalnih poteza Prištine, uspeti da sačuva mir I da rata neće biti, ali da nikada više i nigde, neće dozvoliti protrerivanje našeg naroda. Upitan da li preti rat zbog poteza Prištine, koja nakon taksi na srpsku robu najavljuje i formiranje vojske, Vučić je, gostujući na TV Pink,rekao da ne voli da koristi reč „rat“, niti misli da je to dobro. „Meni se čini samo da ljudi u Prištini danas ne razumeju razmere katastrofe koje mogu da izazovu. Molim da u nekom trenutku pokušaju da to shvate“, kaže srpski predsednik.\nPolitikom sve je naše, nećemo postići ništa, kaže predsednik Vučić. Molim ljude u Srbiji da razumeju da je Srba na KIM između 5 i 6, a južno od Ibra samo 2%, za šta smo odgovorni i mi zbog besmislenih poteza bivše vlasti koja je uvodila granicu na Jarinju. Vučić kaže da je ponosan na Srbe koji danima protestvuju na KiM i bore se za svoja prava…\nVučić navodi da su po Srbiji organizovane tribine različitih agenata stranih službi na kojima je plasiraju lažne teze da se Srbi bolje osećaju u Prištini nego u Kosovskoj Mitrovici. Za Srbe koji tako govore, kaže da su odavno pobegli iz Prištine i da nikada nisu ni bili u Kosovskoj Mitrovici. Svima poručuje da dok je „politički živ“ neće dozvoliti da Srbijom upravlja strana ruka.\nPredsednik Srbije kaže da sa onima koji su razorili državu, sa lopovima, neće nikada praviti kompromis, ni po koju cenu. Komentarišući to što ga opozicija optužuje za sve od ubistva Olivera Ivanovića do napada na Borka Stefanovića, ironično primećuje da ga optužuju ljudi koji su najgori nasilnici.\nVučić rekao je da opozicija može da organizuje proteste i šetnje na ulicama koliko hoće, ali da nikoga neće tući, jer im to neko neće dozvoliti. Na konstataciju da je opozicija videla proteste u Francuskoj, pa sada organizuje šetnje u Beogradu, odgovorio je:“ Videla žaba da se konj potkiva, pa i ona da se potkuje“\nVučić je ponovio da je Telekom kupio Kopernikus samo kao kablovskog operatera jer hoće da se takmiči sa kablovskim operaterima i da će nastaviti to da radi i bori na trzištu. Vučić objašnjava da su Šolak i Ðilas svojim apsolutnim monopolom uzimanja novca u medijskom prostoru pokušavali da razaraju Telekom, koji je kupovinom Kopernikus kablovske mreže, počeo da se takmiči sa njihovim SBB-om.\nVučić ističe da Srbija ima 10,7 odsto više investicija nego prošle godine koja je bila izvanredna po broju stranih direktnih investicija, I da će imati 57 ili 58 odsto ukupnih stranih direktnih stranih investicija na Zapadnom Balkanu. Navodi da Srbija sada beleži 4,5 odsto rasta BDP-a, dok smo pre sedam ili osam godina imali rast od minus 3,1 odsto. „Sada ćemo da napravimo više od dve milijarde evra novostvorene vrednosti za godinu dana“, rekao je Vučić i za petak najavio otvaranje prve fabrike u industrijskom kompleksu MIND Park u Kragujevcu.


Partizanu derbi protiv Zvezde i sedam bodova prednosti - Bizlife.rs\nPartizanu derbi protiv Zvezde i sedam bodova prednosti\n09:04 Beograd, 27/11/2011\nFudbaleri Partizana savladali su kao gosti ekipu Crvene zvezde sa 2:0 (0:0), u derbi utakmici 13. kola prvenstva Srbije.\nOvom pobedom aktuelni šampion je napravio najverovatnije odlučujući korak ka odbrani titule, pošto sada na čelu tabele ima teško dostižnu prednost od čak sedam bodova ispred drugoplalsiranih crveno-belih.\nIzuzetno značajan uspeh crno-beli su izborili u drugom poluvremenu, kada su protivničku mrežu zatresli Vukić u 72. i Šćepović u 78. minutu.\nNapadač Crvene zvezde Evandro u 42. minutu nije realizovao jedanaesterac.\nPolicija je, zbog remećanja javnog reda i mira na derbi utakmici Crvena zvezda – Parizan, privela 18 osoba, među kojima su tri maloletnika. Među navijačima su četiri osobe povređene, a na severnoj i južnoj tribini uneto je dosta pirotehničkog materijala, rečeno je Tanjugu u Ministarstvu unutrašnjih poslova.\nU MUP-u navode da fudbaleri Partizana na kraju prvog poluvremena nisu mogli da odu u svlačionicu, jer je na tom delu terena bilo dosta pirotehnike.\nReporter Tanjuga sa stadiona javio je pre početak derbija da je grupa navijača sa južne tribine stadiona Crvene zvezde počela da gađa bakljama i stolicama grupu navijača na istočnoj tribini. Žandarmerija je odmah intervenisala, pa je sprečeno dalje nasilje na tribinama.


Preduzeće za usluge, konsalting i menadžment poslove Beoconex DOO, osnovano u januaru 1990. godine, uspešno posluje na tržištu Republike Srbije pružajući konsalting i knjigovodstvene usluge domaćim i stranim klijentima.\nOd osnivanja Beoconex je aktivno uključen u proces privatizacije društvenog i državnog kapitala u Republici Srbiji kroz procenu imovine i izradu privatizacione dokumentacije, bilo kao nezavisni konsultant angažovan od strane Agencije za privatizaciju ili kao savetnik kupca kapitala.\nPored usluga iz objasti finansijskog konsaltinga naš tim ima široko iskustvo u oblasti procene imovine i kapitala različitim metodama u okviru troškovnog, tržišnog ili prinosnog pristupa, procene nekretnina i opreme u skladu MRS 16 i MRS 36, procene osnivačkog uloga, imovine stečajnog dužnika, vrednosti stečajnog dužnika kao pravnog lica, kao i u izradi Finansijskog i pravnog Due diligence i izradi biznis planova.\nKnjigovodstvene usluge koje pružamo pored sveobuhvatnog računovodstvenog izveštavanja u skladu sa MRS i MSFI, obuhvataju i izradu internih izveštaja po zahtevu klijenta, poreski konsaliting, konsalting vezan za izbegavanje dvostrukog oporezivanja, devizno poslovanje, registraciju privrednog društva, prijavu i odjavu radnika, kontakt sa nadležnom upravom prihoda i nadležnim Ministarstvima uz davanje stručnih saveta u vezi primene zakona i formiranja dokumentacije.\nU svom radu tim Beoconex-a uvek ima u vidu poštovanje profesionalnih standarda i etičkih pravila. Objektivnost u sprovođenju postupka procene i vršenju usluga, primena različitih metoda i praktičnih rešenja za pojedine netipične situacije, uz maksimiziranje vrednosti svakog klijenta su osnov u našem radu.\nAdresa: Zahumska 71, Beograd\nTelefon: +381 (0) 11 3088 103, 3820 410 Fax: 3088 105


Nova ulaganja u Industrijsku zonu Mali Bajmok - Continental gradi fabriku, Subotica halu za buduće investitore - Edukaplus\nNova ulaganja u Industrijsku zonu Mali Bajmok – Continental gradi fabriku, Subotica halu za buduće investitore\nKompanije Privredne zone Mali Bajmok kod Subotice trenutno zapošljavaju preko 5.000 radnika. U ovoj zoni u toku su nove investicije vredne oko 18 mil EUR kojima se stvara pretpostavka da broj zaposlenih u ovoj zoni u narednim godinama pređe 6.000.\nTik uz postojeću, do kraja godine biće izgrađena još jedna fabrika nemačkog Continentala. U fabrici duplo većoj od trenutne, u kojoj sada radi 730 ljudi, kroz ovu investiciju biće zaposleno još 500 radnika u periodu od tri godine. Njihov posao će biti proizvodnja delova za ugradnju u neke od najprestižnijih evropskih automobila.\n– Investicija je vredna oko 17 mil EUR. To je direktna investicija i govori o ozbiljnosti naše kompanije, da želimo da ostanemo ovde i investiramo dalje u posao – rekao je Živko Topalović, generalni direktor ContiTech Fluid Srbija.\nKako bi nastavila sa privlačenjem investicija u ovoj zoni, lokalna samouprava sredstvima Uprave za kapitalna ulaganja gradi fabričku halu koja će biti namenjena za braunfild investicije, odnosno izdavanje zainteresovanim kompanijama. Investicija je vredna oko 115 miliona dinara.\n– Mi već imamo dosta zahteva od budućih investitora koji planiraju od jeseni pa na dalje da dođu u Suboticu da investiraju i da rade, da imaju svoju proizvodnju ovde, ali još nismo odlučili konkretno sa kim ćemo potpisati ugovor – rekao je Nebojša Daraboš, član Gradskog veća zadužen za investicije i turizam.\nU privrednoj zoni Mali Bajmok, mahom u režimu slobodne zone, posluje nekoliko multinacionalnih kompanija iz Nemačke, Austrije i Sjedinjenih Američkih Država.


0 Jovo Drobnjak | Makroekonomija\nCategory: 0 Jovo Drobnjak\tSAOBRAĆAJ SRBIJE\n0 Jovo Drobnjak\tNo Comments\nI UVOD Pod saobraćajem se podrazumevaju sveukupni odnosi međuljudskih komunikacija, zatim prenos informacija i podataka, kao i prevoz ljudi i materijalnih dobara. Uz pomoć tehničko-tehnoloških sredstava vrši se prenos informacija i podataka, kao i prevoz ljudi i materijalnih dobara od najkraćih do najudeljenijih mesta. Može se reći da je saobraćaj star koliko i ljudsko drustvo.…\nBez industrije nema razvoja, a niti stabilnosti nacionalne ekonomije I UVOD Naša industrija je posle devedesetih godina, zbog sankcija i ratova, velikim delom devastirana. U sankcijama nije bilo moguće pratiti tehnološki razvoj, kao što nije bilo moguće ni očuvati tržišta. Postojeća sredstva su tehnološki zastarevala, a i slabo su održavana. Bili smo odsečeni…\n0 Jovo Drobnjak, Dijaspora\tNo Comments\n0 Jovo Drobnjak, Ekonomske teorije, Monetarna politika i bankarski sistem\t4 Comments\nProces globalizacije koji se danas ostvaruje, nije proces zbližavanja delova sveta u cilju smanjenja ekonomskih, tehnoloških, kulturnih i ostalih razlika kako to predstavljaju zapadni teoretičari, već novi sistem ekonomskog i kulturnog porobljavanja manje razvijenih od strane nekolicine moćnih i visoko razvijenih zemalja. To nije proces stvaranja globalne civilzacije ili kako se često kaže stvaranje ,,globalnog…\n0 Jovo Drobnjak, Monetarna politika i bankarski sistem\t4 Comments\n,,Krvotok našeg razvoja i života’’, odnosno bankarski sektor, nalazi se u rukama stranog kapitala. Od 34 banke u Srbiji, 28 je u rukama stranih banaka. Sa malom sumom kapitala, strane banke su nametnule našoj ekonomiji neokolonijalni odnos. Politikom visokih kamatnih stopa i raznih dodatnih troškova, eksploatišu radnu snagu u realnom sektoru iz koga se kontinualno…\nNajnoviji komentariPeđaN on Forum „Hrana – što nas spaja to nas i povezuje“PeđaN on Forum „Hrana – što nas spaja to nas i povezuje“Mile on Forum „Hrana – što nas spaja to nas i povezuje“Mile on Forum „Hrana – što nas spaja to nas i povezuje“Misa on Forum „Hrana – što nas spaja to nas i povezuje“\tMakroekonomija Izrada sajta i Optimizacija sajta by Linkom-PC d.o.o.


Uslovi korišćenja – Skijaški klub "Niš"\nInternet sajt i svi tekstovi, logotipi, grafika, slike, audio materijal i ostali materijal na ovom internet sajtu (u daljem tekstu: Sadržaj), jesu autorsko pravo ili vlasništvo SK Niš ili su na internet sajt postavljeni uz dozvolu vlasnika ili ovlašćenog nosioca prava. Korišćenje Sadržaja, osim na način opisan u ovim uslovima korišćenja, bez pisane dozvole vlasnika sadržaja je strogo zabranjeno. SK Niš će zaštiti svoja autorska prava, svoja prava intelektualne svojine i ostala srodna prava, kao i druga prava, u najvećoj meri dozvoljenoj zakonom, uključujući i krivično gonjenje.\nSadržaj internet sajta može sadržati netačne podatke ili štamparske greške. Promene na internet sajtu se mogu napraviti periodično u bilo kom trenutku i bez obaveštenja. Međutim, SK Niš se ne obavezuje da redovno ažurira informacije sadržane na ovom internet sajtu. Takođe, SK Niš ne garantuje da će internet sajt funkcionisati bez prekida ili grešaka, da će nedostaci biti blagovremeno ispravljani ili da je internet sajt kompatibilan sa vašim hardverom ili softverom. Informacije date na ovom internet sajtu ne treba tumačiti kao savete za donošenje odluka bilo koje vrste. Treba da se posavetujete sa odgovarajućim stručnjakom ako Vam je potreban specifičan savet prilagođen Vašoj situaciji.\nInternet sajt koristite na sopstveni rizik. SK Niš nije odgovoran za materijalnu ili nematerijalnu štetu, direktnu ili indirektnu koja nastane iz korišćenja ili je u nekoj vezi sa korišćenjem internet sajta ili njegovog Sadržaja.\nInternet sajt može sadržati linkove drugih internet sajtova čiji vlasnik ili korisnik nije SK Niš. Takvi linkovi su obezbeđeni isključivo da bi Vama pružili što više informacija. SK Niš ne kontroliše i nije odgovoran za rad, sadržaj, politiku privatnosti ili bezbednost ovih sajtova. SK Niš ne kontroliše sadržaj ili proizvode ili usluge dostupne na ovim internet sajtovima. Ako uspostavite vezu sa takvim internet sajtovima preko linka na našem internet sajtu, to činite na sopstveni rizik i bez saglasnosti SK Niš.\nPrava intelektualne svojine i ostala prava na bilo koji softver koji je dostupan za preuzimanje sa internet sajta (u daljem tekstu Softver), pripadaju SK Niš. Vaša upotreba Softvera podleže uslovima sporazuma o licenci koji prate ili su uključeni u Softver. SK Niš ne prihvata odgovornost za sadržinu pravila korišćenja ili ostalih dokumenata koji su uključeni u Softver ili ga prate. Nemojte instalirati niti koristiti Softver ako se ne slažete sa takvim sporazumima o licenci. Kada preuzimate Softver sa internet sajta, to činite na sopstveni rizik.\nSK Niš može u svakom trenutku izmeniti ove uslove korišćenja tako što će ažurirati ovaj tekst. Vi ćete automatski biti obavezani novim uslovima korišćenja sadržanim u izmenama, te bi iz tog razloga trebalo da periodično posetite ovu stranicu radi upoznavanja sa trenutno važećim uslovima korišćenja.


Srbija - Kragujevac: Drugi „Đelem fest” - Vesti iz Kragujevca i Šumadije - Pressek.rs\nKragujevac: Drugi „Đelem fest”\nSrbija Utorak, 27. septembar 2016.\nU sredu, 28. septembra, počinje drugi po redu „Đelem fest” – festival koji promoviše nacionalne manjine putem formi kulture i umetnosti i forme javnog zagovaranja.\n- Književno veče bošnjačke i romske culture; gosti Sead Biberović iz Novog Pazara i Milan Vujčić iz Kragujevca\nNarodna biblioteka Vuk Karađić Dr. Zorana Đinđića 10/3\n- Promovisanjem pomenutih vrednosti utiče se na smanjenje stereotipa i predsrasuda prema manjinama, koji su prisutni na visokom nivou, posebno među mlađom populacijom većinskog stanovništva u Srbiji. Kako je za ovakvo stanje najveća odgovornost među političkim i kulturnim elitama koje zagovaraju ksenofobiju, a sa druge strane – isti mladi nisu nikada bili u prilici da se lično upoznaju sa predstavnicima pomenutih i drugih nacionalnih manjina, naš projekat ima za cilj uspostavljanje direktne komunikacije većinskog stanovništva Srbije i nacionalnih manjina. Posebno onih, koje nisu prisutne u ciljnoj lokalnoj zajednici. Zato se naša forma promocije kulture nacionalnih manjina i zove „Đelem fest”, po opšte poznatoj romskoj himni: „Đelem, đelem” – „Putujem, putujem”, jer putuje i obilazi gradove i opštine u Srbiji, objašnjava Marija Ilić Paunović, PR festivala.\n· Utorak, 27. septembar 2016. Ćuprija: Otvara se 350 radnih mesta\n· Sreda, 28. septembar 2016. Kruševac: Auto-karavan za Kajmakčalan\nGornji Milanovac: Uhapšen zbog amfetamina\nČačak: Osumnjičen za tešku krađu i pokušaje teških krađa\nKraljevo: Uhapšen zbog sumnje da je oštetio preduzeće za 3,8 miliona dinara


Još nema izveštaja komisije UN o izbornoj prevari u Avganistanu\nMeđunarodni pritisak raste, dok Avganistanci iščekuju objavljivanje izveštaja nezavisne komisije pod pokroviteljstvom Ujedinjenih nacija, koji bi mogao da dovede do drugog kruga glasanja, skoro dva meseca posle spornih predsedničkih izbora u toj zemlji.\nNekoliko visokih stranih funkcionera, među kojima francuski šef diplomatije Bernar Kušner i američki senator Džon Keri danas su u Kaublu pred dugo odlagano saopštenje Izborne komisije za žalbe, koja istražuje tvrdnje o prevari na izborima održanim 20. avgusta.\nPrema preliminarnim rezultatima predsednik Hamid Karzai je osvojio 54 odsto glasova, a njegov vodeći protivnik, bivši ministar inostranih poslova, Abdula Abdula, 28 odsto. Međutim, Izborna komisija za žalbe mogla bi da poništi dovoljan broj glasova da Karzai padne ispod pedeset odsto, što bi dovelo do drugog kruga izbora.\nObjavljeno je da se Izborna komisija za žalbe danas sastaje sa članovima Avganistanske nezavisne izborne komisije, koja će saopštiti konačan rezultat izbora.


Skoro polovina firmi u svetu ne podržava klimatsku neutralnost kao cilj\nPoražavajuće: skoro polovina firmi u svetu ne teži klimatskoj neutralnosti\nPhoto: Zeronomics Standard Chartered\nViše od polovine firmi širom sveta nije na putu da svede na nulu neto emisije ugljen dioksida do 2050. godine što je jedan od glavnih ciljeva Pariskog sporazuma. To se delimično može objasniti podatkom da gotovo isti procenat firmi, skoro 50 odsto, ovaj cilj i ne podržava u potpunosti, a dve trećine ga smatraju komercijalno neizvodljivim. Najviše problema da dostigne klimatsku neutralnost imaće industrija koja posluje na tržištima u razvoju, među koji su i Bugarska, Grčka, Rumunija i Turska.\nZeronomics, globalna studija bankarske grupacije Standard Chartered o finansiranju društva sa neutralnim neto emisijama, pokazala je da je veliki jaz između onoga što se govori i onoga što se radi, tačnije između reči i dela. Inače, klimatsku neutralnost do 2050. su kao cilj postavili Evropska unija i Japan, dok se Kina odlučila za 2060.\nTagovi: CO2, dekarbonizacija, klimatska neutralnost, nulte neto emisije, Pariski sporazum\nPočetna » Klimatske promene » Poražavajuće: skoro polovina firmi u svetu ne teži klimatskoj neutralnosti


VOICE: VUČIĆEV SAVETNIK GLAMOČIĆ IZGRADIO VIKENDICU BEZ DOZVOLE\nSavetnik premijera Srbije Aleksandra Vučića i bivši ministar poljoprivrede Dragan Glamočić izgradio je u blizini Novog Sada vikendicu, pešački most i pristanište za čamce bez saglasnosti i dozvole za gradnju, piše danas Vojvođanski istraživačko-analitički centar (VOICE).\nDostupna dokumentacija i fotografije, u koje je VOICE imao uvid, potvrđuju da je bivši ministar poljoprivrede vikendicu izgradio na vodnom zemljištu na Futoškom dunavcu kod Novog Sada, koje je zakupio na neodređeno vreme od Vodoprivrednog društvenog preduzeća Šajkaška.\nKako se navodi, prilazni most i ponton za privezivanje čamaca izgradio je na parceli kojom upravlja preduzeće “Vode Vojvodine”.\nU tom preduzeću upozorili su da je u vodoprivredi opšte poznato da svi bespravno podignuti objekti u koritu reke usporavaju protok vode i dodatno komplikuju sprovođenje odbrane od poplava.\nDragan Glamočić nije odgovorio na više poziva, da razgovara o ovoj temi za VOICE.\nPočetkom prošle godine on je kratko pojedinim medijima izjavio da je “sve što je uradio u postupku legalizacije i da je sve što poseduje prijavio Agenciji za borbu protiv korupcije”.\nVOICE podseća da Zakon o prostornom planiranju Srbije 2010-2020, vodno zemljište tretira kao zaštićenu i rezervisanu zonu u kojoj je zabranjena gradnja bilo kakvih stalnih objekata osim objekata vodoprivredne i plovidbene infrastrukture.\nTo znači da na vodnom zemljištu nije predviđena ni izgradnja vikendica, navodi VOICE u saopštenju.


Novicki: Peđa je bolji šuter od mene\nDirk Novicki je neprikosnovena zvezda Dalas Maveriksa, a dolazak Peđe Stojakovića u ovaj NBA klub prilično ga je obradova.\nNovicki, koji je bio najbolji trojkaš vikenda “svih NBA zvezda” 2006. smatra da ne bi imao šta da traži protiv Stojakovića u jednom takvom duelu, što je i pokazao poslednji trening Dalasa na kome ga je srpski košarkaš pobedio u jednom takvom nezvaničnom odmeravanju snaga.\n“Njegov šut svaki put deluje potpuno identično, a sve to mi je impresivno. Kada je potpuno zdrav, mislim da je među najboljim šuterima na svetu”, poručio je Dirk Novicki.\nKošarkaš Bruklin Netsa, Kevin Durant, koji ove sezone ne igra zbog teške povrede, zatražio je od čelnika NBA lige da uklone marihuanu sa liste zabranjenih supstanci.\nMajkl Maloun, trener Denver Nagetsa, kaže da je Nikola Jokić mnoge dokazao da nisu u pravu prethodne godine.\nDenver Nagetsi ne samo da su izgubili od najbolje rangiranog tima Zapadne konferencije, Los Anđeles Lejkersa, već im je servirana i jedna ozbiljna prozivka iz suparničkog tabora, koja će im samo poslužiti kao dodatna motivacija pred završnicu sezone.


Proizvodnja uglja u EPS-u povećana za 9.000 tona 20 Jun 2019 - b92,bizlife\nOve godine povećana proizvodnja uglja u EPS-u za 9.000 tona ili za 5,1 odsto u odnosu na isti period prošle godine. To je rekao ministar rudarstva i energetike Aleksandar Antić. Ovo su podaci zaključno sa ovim danom, naveo je i izrazio očekivanje da će 2019. biti godina snažnih uspeha Elektroprivrede, kao i da će ona biti jedan od ključnih segmenata ukupne industrijske proizvodnje.\n"Povećanje proizvodnje uglja prati i dobra proizvodnja u termo sektoru i tu takodje imamo značajno povećanje, sa time nastavljamo i ovo će biti godina snažnih uspeha elektroprivrede", rekao je Antić prilikom početka transporta odlagača sa montažnog placa Drmno na kop.\nOn je dodao da je obavlјen dobar posao, kao i da je veoma važno da su učestvovale i srpske kompanije koje tako stiču potrebna znanja i iskustva za učešće u velikim projektima. Ministar rudarstva i energetike je rekao da EPS ima snažnu podršku Vlade Srbije i predsednika Vučića da nastavi sa ozbilјnim investicijama.


Danska ubedljiva za revanš Crnogorcima – Balkan-Handball.com\nHome / Evropa / Danska ubedljiva za revanš Crnogorcima\nDanska ubedljiva za revanš Crnogorcima\nReprezentacija Danske lako i ubedljivo savladala je selekciju Crne Gore 37:26 u drugom meču ova dva tima za samo tri dana posle senzacionalnog trijumfa momaka Zorana Roganovića u hali „Morača“ prošle srede.\nNajefikasniji u pobedničkom sastavu su bili Svan Hansen i Zakariasen sa po osam golova, dok su sa druge strane Lipovina i Vujović postigli po šest.\nUkrajina je slavila na Farskim Ostrvima 27:26 tako da je stvar u grupi poprilično jasna pred poslednja dva kola.\nCrnogorci gostuju Faranima i dočekuju Ukrajinu. Pobeda nad Ukrajincima će im najverovatnije biti dovoljna da i kao treći izbore plasman (tri boda u duelima sa prve dve ekipe u grupi), a realnost je da bi uz dve pobede osigurali drugo mesto iza Danske.\nPlasman na EURO 2020 obezbedila je Nemačka četvrtom pobedom, drugom nad Poljskom 29:24.\n← Prethodni članak Zvanični oproštaj od voljenog dresa: „Čiko“ i „Đuka“ispraćeni na najlepši mogući način!\nNaredni članak → Mejdan slavi, BiH na bod od prvog plasmana na EP!


Deca božurova pevaju o Srbiji - Radio Televizija Novi Pazar\nAugust 1, 2021 August 2, 2021 Zoran Maksimovic\t553 Views\n„Ovo je priča o muzičkom i nacionalnom vaspitanju, o slozi našeg naroda na Кosovu i Metohiji, o tome koliko toga dobrog i korisnog možemo da učinimo za decu i omladinu kada smo udruženi i kada zajedno delujemo u ostvarivanju važnih vaspitnih i društvenih ciljeva. Ovde pesma i pevanje dobijaju svoj najdublji mogući vaspitni smisao, a to je snažna moralna podrška našem narodu u rešenosti da istraje na svojim ognjištima, i da vaspitava mlade generacije u duhu nacionalnih vrednosti, ljubavi prema svojoj zemlji i narodu, i potrebe za očuvanjem svoje kulture i tradicije“, kaže profesorica muzike na Učiteljskom fakultetu u Leposaviću Novopazarka Biljana Belojica Pavlović.\nPesmu su svojevremeno izvodile Rašankice, pevačka grupa iz Novog Pazara, a onda je, takoreći, pala u zaborav. Кada je posle više godina objavljena u monografiji Nacionalno vaspitanje u nastavi muzičke kulture, autorki Biljane Belojica Pavlović i Dragane Cicović Sarajlić, pesma je ponovo privukla pažnju javnosti. U saradnji Učiteljskog fakulteta, predškolske ustanove „Naša radost“ i osnovne škole u Leposaviću, priča o ovoj pesmi dobila je i svoj epilog.\n“Predškolsko vaspitanje i obrazovanje je prva i najvažnija karika u odrastanju svakog deteta. Mi se kao ustanova trudimo da prepoznamo i negujemo talntovanu i darovitu decu. Kroz razne manifestacije i priredbe deca pobede strah od javnog nastupa. Trudimo se da nacionalnom i patriotskom vaspitanju posvetimo posebnu pažnju. Kad god su naši verski praznici i svetkovine naša deca sa posebnom radošću učestvuju u programu. Našta najveća radost je kad dobijemo pohvalu upravo od učitelja, nastavnika, profesora iz škola i fakulteta gde naša deca kasnije budu đaci i studenti. Zahvaljujući prof. Biljani sa kojom imamo sjajnu saradnju jer je redovan gost sa svojim studentima kod nas u vrtiću, snimanje ove pesme može samo značiti da je ovo tek početak jedne saradnje od opšteg nacionalnog i državnog interesa”, kaže vaspitačica Ivana Todić.\nPodršku su im pružili predstavnici Кancelarije za Кosovo i Metohiju, Svetlana Miladinov i Petar Petković, Zoran Todić, predsednik opštine Leposavić, Učiteljski fakultet prištinskog Univerziteta, Dragan Novović, predstavnik kulturno-prosvetnog udruženja Rašanka iz Novog Pazara, kao i roditelji dece, i brojne druge organizacije i pojedinci sa Кosova i Metohije.\nBiljana Belojica Pavlović autor je više muzičkih projekata, koji neguju tradiciju, duhovnost, ali i patriotizam, kao i knjiga, među kojima je i monografija Nacionalno vaspitanje u nastavi muzičke kulture.\n← Uspešno završen World music fest “Zeman“\nU nekim mestima danas svežije, u Novom Pazaru i dalje sunčano i toplo →


Pajtić: Vlast rizikuje nastavak evrointegracija | Autonomija\n... još jedan igrokaz u režiji SNS\nPredsednik Pokrajinske vlade i Demokratske stranke (DS) Bojan Pajtić rekao je u intervjuu za Danas da je počastvovan ukazanim poverenjem građana Vojvodine i da je obavezan da Pokrajinsku vladu vodi što bolje.\nOn je poručio i da je kao rezultat toga, polovina svih stranih investicija u ovoj zemlji došla u Vojvodinu, a da je nivo prava nacionalnih zajednica najviši u Evropi\nNa pitanje da li mu je neugodno zbog toga što je više od deset godina premijer Vojvodine, Pajtić je rekao da bi mu bilo neugodno da je DS oružanim putem preuzela odgovornost.\n„Nismo. Pobedili smo na izborima“, istakao je Pajtić.\nOn je ocenio da predsednik države Tomislav Nikolić, svestan sadržine Briselskog sporazuma, pokušava da se nizom izjava distancira od Vlade i priđe biračima Srpske napredne stranke (SNS) koji su iznevereni pričama o ulasku u Evropsku uniju (EU). Pajtić je istakao i da vlast rizikuje nastavak evropskih integracija.\n„Vlada će ponovo ignorisati predlog Nikolića, kao i prošli put, a on će pričati kako je ipak nešto ponudio. Time će svi zajedno zamajavati oba dela biračkog tela – i onaj proevropski i onaj evroskeptični“, izjavio je Pajtić za\nLider demokrata poručio je da je to još jedan igrokaz u režiji SNS u kome se uloge dobrog i lošeg policajca menjaju u zavisnosti od toga ko je publika.\nDemokratska stranka, podsetio je, podržala je Briselski sporazum jer je značio i nastavak evropskih integracija.\n„Ova vlast sada rizikuje nastavak integracija time što ne sprovodi ono što je tim sporazumom ugovoreno“, upozorio je Pajtić.\nOn je dodao da je posledica takvog ponašanja i to što u prošloj godini nisu otvoreni pregovori, a u zaključcima Saveta EU iz decembra se i ne pominje kada bi moglo biti otvoreno prvo poglavlje.\n„O svemu tome ni premijer, ni ministri nisu podneli izveštaj parlamentu i, samim tim, građanima, što samo po sebi govori da smo parlamentarna demokratija samo na papiru“, istakao je Pajtić.\nLider DS je napomenuo i da premijer Aleksandar Vučić stalno ponavlja kako ništa niko nije rekao protiv njegovih ekonomskih mera.\n„Meðutim, da nije medijske blokade i nespremnosti Vlade na debate o ekonomskim merama, možda bismo čuli da mi stalno govorimo da su njegove mere prebacile teret krize na srednji sloj – prosvetne i zdravstvene radnike, sudije,advokate, policajce, kvalifikovane radnike, jer on ne računa na njih kao birače, pa mu ne smeta da nose teret njegovih reformi posle kojih smo još zaduženiji i sa još manjom kupovnom moći“, ocenio je Pajtić.


Saradnja Srbije sa bezbednosnim službama Rusije – Indeks Vesti – Najvažnije vesti iz Srbije i regiona\nNaslovna > Srbija Danas > Politika > Saradnja Srbije sa bezbednosnim službama Rusije\nBEOGRAD – Potpredsednik vlade i ministar unutrašnjih poslova Nebojša Stefanović razgovarao je danas u Moskvi sa sekretarom Saveta bezbednosti Ruske Federacije Nikolajem Patruševim o saradnji dve države u suprotstavljanju terorizmu, organizovanom kriminalu i ostalim bezbednosnim izazovima.\nStefanović, koji boravi u radnoj poseti Rusiji, istakao je posle sastanka da je u prethodnom periodu započeta opsežna policijska saradnja i da MUP ima dobru saradnju sa bezbednosnim službama Ruske Federacije.\nOn je ukazao da je sa Patruševim razgovarao i o ugrožavanju bezbednosti i položaju srpskog naroda na Kosovu i Metohiji, saopštio je MUP Srbije.\n“Dobili smo podršku Rusije u našim nastojanjima da obezbedimo mir i stabilnost i da se realizuju dogovori poput formiranja Zajednice srpskih opština, koji su nam važni, ali i za očuvanje bezbednosti srpskog naroda, pre svega u delovima KiM u kojima nemaju potpunu bezbednost. Republike Srbija i Ruska Federacija po tim pitanjima imaju jedinistven stav i imaćemo podršku Rusije i u budućnosti”, naglasio je Stefanović.\nMinistar je ukazao da je tema razgovora sa Patruševim bila i borba protiv terorizma, organizovanog kriminala i krivičnih dela vezanih za zloupotrebe na internetu.\n“Razgovarali smo o aktivnoj saradnji u suprotstavljanju izazovima terorizma, što nijedna država, ma koliko bila velika ili mala, ne može sama da reši”, rekao je Stefanović ukazavši da je na tom polju Srbiji potrebna pomoć velikih sila u pogledu razmene informacija.\nKako kaže, treba nam više informacija i saradnja sa onima koji mogu da nam pruže podatke o tome gde se teroristi kreću, kakvi su im planovi i šta Srbija može da preduzme da predupredi svaku potencijalnu opasnost i zaštiti svoje građane.\nPrema rečima Stefanovića, razgovaralo se i o policijskoj saradnji u oblasti borbe protiv organizovanog kriminala, ali i o saradnji ruske Nacionalne garde i naše Žandarmerije.\nStefanović je dodao da je tema sastanka bila i zaštita građana obe zemlje od opasnosti koje se kriju na internetu, što će, kako je najavio, biti tema i bezbednosne konferencije koja se ove godine održava u Rusiji.\nLokalni izbori u Hrvatskoj: Srbi u deset županija\nHasanbegović: Ko je Pupovac?


Mercedes-AMG Project One - AUTOMOBILI\n18/01/2021 11:06:25 AM\nNASLOVNA / HOT / Mercedes-AMG Project One\nDusan Korica 28/05/2017\tHOT, KONCEPTI, VESTI\nMercedes-AMG će svoj hypercar zvanično predstaviti u septembru ove godine na sajmu automobila u Frankfurtu (u čast AMG-ove 50-godišnjice), dok će isporuke prvim kupcima početi 2019. Dok se čeka na taj momenat, objavljeno je nekoliko novih detalja.\nAutomobil se inače vodi se kao Project One, a po ranijim najavama iz fabrike njegova cena će iznositi 2.275.000 evra.\nTreba napomenuti da će Mercedes-AMG hypercar biti legalizovan za vožnju po putevima i da će raspolagati sa tehnologijom iz Formule 1.\nKonkretnije, automobil će dobiti 1,6 litarski V6 turbo motor iz F1 bolida (759KS pri 11.000 o/min.), četiri elektromotora (tri sa po 120kW/163KS i jedan sa 80 kW/109KS), litijum-jonske baterije, pogon na sva četiri točka i automatizovanu manuelnu transmisiju.\nKombinovana snaga iznosi 1035KS, a treba reći da će biti moguća i vožnja samo na struju (tada će moći da pređe oko 30 km).\nMercedes-AMG ima cilj da ovaj automobil zadrži na “manje od 1300 kg težine”, a pominje se da će do 100 km/h ubrzavati za manje od 2,5 sekunde (najveća brzina će biti 355 km/h).\nNa kraju, serija je ograničena na samo 275 komada, dok više detalja tek sledi.\nTagoviFrankfurt hypercar mercedes amg Project One\nPrethodno Ford Focus za 2018. godinu\nSledeće VIDEO: McLaren P1 LM oborio record na Nürburgringu


U subotu ronilački "Dan otvorenih vrata" za osobe sa invaliditetom u Sarajevu\nU subotu ronilački “Dan otvorenih vrata” za osobe sa invaliditetom u Sarajevu\nRedakcija 11.04.2019 14:18\nU subotu 13. aprila 2019. godine održat će se manifestacija pod nazivom “Ronilački dani otvorenih vrata” namijenjena osobama sa invaliditetom. Manifestacija se sadrži iz dva dijela, predavanja koja će se održati u hotelu Orange na Ilidži i praktičnog dijela koji će se održati na Olimpijskom bazenu Sarajevo.\nPraktični dio ronjenja i plivanja traje od 11:00 do 14:00 sati na Olimpijskom bazenu Sarajevo, a teoretska predavanja od 15:00 do 17:00 sati u hotelu Orange na Ilidži.\nUlaz na predavanja je slobodan, a za praktični rad potrebno je ponijeti opremu za bazen i obezbjediti ulaznicu na recepciji bazena.\nRonilački instruktori “Handicaped Scuba Association“ ronilačke asocijacije za obuku invalida u ronjenju, kroz teoretska predavanja i praktični rad u bazenu, predstavit će terapijsko djelovanje za invalidne osobe putem kursa ronjenja “HSA Dive Buddy“ namijenjenog upravo ovoj populaciji.\nInstruktori podvodne fotografije po međunarodno priznatoj SSI (Scuba School International) ronilačkoj asocijaciji upoznat će prisutne osnovama podvodne fotografije i videa, te predstaviti kurs specijalnosti za već položene ronioce – SSI Foto/video.\nTreći dio ovog terapeutskog programa za invalidne osobe, koji im omogućava fizičko i psihičko poboljšanje+ i aktivnosti je HALVICON program vježbi, koji uključuje i plivanje u bazenu.\nCilj manifestacije je predstaviti mogućnosti terapeutskog djelovanja sa invalidnim osobama, kako na amaterskom, tako i na sportskom nivou. Rad u vodi i pod vodom omogućava zainteresovanim osobama da ponovno povrate mogućnosti potpune kontrole tijela, što u konačnici dovodi i do potpunog psihičkog rasterećenja i balansa.\nOrganizatori manifestacije su Klub vodenih sportova“ SCUBA“ Sarajevo, Ronilački centar “Diving Pula“, a značajnu podršku projektu pružaju i Olimpijski bazen Sarajevo, SSI, Mares, HSA, Hugyfot, Green Force, hotel Orange.\nPrethodni članakZemaljski muzej: U prahistorijskom čamcu otkriveno nešto čudesno\nNaredni članakOlimpijski komitet BiH odgovorio Konakoviću o potrošnji novca za EYOF


Zavirite u modernu kancelariju Džej Zija u Los Anđelesu - Lux Life luksuzni portal\nPartneri Perron & Roettinger ističu se na polju arhitekture zahvaljujući visokoj estetici koja odlikuje njihove radove, ali i zbog načina na koji kombinuju modernu umetnost sa klasičnim linijama u dizajnu.\nVilo Peron se nedavno posvetio dizajniranju kancelarije poznatog repera Džej Zija, koja se nalazi u Los Anđelesu i na najbolji mogući način odražava njegovu strast prema muzici, u kombinaciji sa modernim linijama i elementima koji nas impresioniraju.\nPopularni reper je želeo najsavremenije i istovremeno prijatno okruženje u kome bi mogao da radi i bude inspirisan. Zatražio je od dizajnera enterijera da preuzmu dizajn zgrade, i stvore idealno okruženje u kojem će pevač uživati u budućnosti.\nBoja i građevinski materijali dali su ogromnu osnovu kako bi se osigurala apsolutna harmonija, ali i koherentnost koja krade utiske. Preciznije, odabrani su materijali – drvo i mermer, koji su stvorili konačan rezultat i ističu se svojom vanvremenskom, ali istovremeno modernom estetikom.\nGeneralno, minimalističke linije su one koje dominiraju i funkcionišu kao osnova za ono što je usledilo. Zemljani, vrlo neutralni tonovi zauzeli su mesto i stvorili okruženje koje se od prvog trenutka kada ga ugledate odlikuje fantastičnom i neometanom ravnotežom kojom odiše. Osim klasične palete boja, zanimljivi detalji i karakteristični elementi privlače pažnju i osiguravaju zaista vredan ambijent. Konkretno, možemo videti kako su pop dodiri izuzetno dobro funkcionisali u ukupnom rezultatu, stvarajući šik dodir okruženju, gde se vanvremenske linije susreću sa zabavnijom verzijom u dizajnu.\nGde god da pogledate jedinstvene dekorativne reference impresioniraju i navode nas da govorimo o kancelariji koja se na najidealniji način usklađuje sa trendovima vremena, a da nije lišena svog vanvremenskog karaktera. Sve je tako dobro osmišljeno i savršeno pozicionirano, zbog čega je harmonija prva misao koja nam pada na pamet dok se divimo krajnjem rezultatu.\nU međuvremenu, posebna umetnička dela upotpunjuju čitavu dekoraciju, daju dodatnu boju i „život“, a istovremeno čine sve prostore prefinjenijim i jedinstvenim.\nBonus, zlatni dodaci, ali i prevelike biljke daju poseban estetski element celoj atmosferi. Svaki prostor funkcioniše kao savršen izvor inspiracije za svakog ljubitelja dizajna.\nkancelarija Džej Zija |


Predsednik Rusije Putin boravio u poseti Beogradu -\n17. januara 2019.0950\nPredsednik Vučić dočekao je predsednika Putina na aerodromu, nakon čega su dva državnika položili vence na Groblju oslobodilaca Beograda i Crvenoarmejcu i prisustvovali svečanom dočeku ispred Palate „Srbija“.\nNakon sastanka u užem formatu predsednika Ruske Federacije i predsednika Republike Srbije, usledio je plenarni sastanak delegacija Republike Srbije i Ruske Federacije i ceremonija razmene potpisanih bilateralnih dokumenata, u prisustvu dvojice predsednika.\n„Iskreno mi je drago što odlikujem predsednika Srbije Aleksandra Vučića Ordenom Aleksandra Nevskog, koji je bio veliki ruski pokrovitelj i vojni diplomata. Tokom 300 godina istorije ove nagrade, pored Kneza Miloša i Nikole Pašića, Aleksandar Vučić danas je odlikovan ovim priznanjem“, rekao je predsednik Putin na uručenju Ordena i istakao da je doprinos srpskog predsednika razvoju odnosa dve zemlje u svim pravcima veliki.\n„Cenimo Vaš principijelni stav. Sada će na počasnom spisku na kom su i drugi znameniti Srbi zasluženo biti i Vaše ime“, poručio je predsednik Putin na ceremoniji.\n„Ponosim se mojom Srbijom, koja je zaslužila ovu nagradu. Ovo priznanje znači da smo sačuvali Srbiju kao slobodnu državu. Želeo bih da izrazim i zahvalnost mojoj porodici, i nagradu posvetim mom ocu“, poručio je predsednik Vučić.\n„Nikada nismo potpisali toliko sporazuma, iz gotovo svih sfera, naša trgovinska razmena je porasla, naši ekonomski odnosi su sve bolji, razgovarali smo o svim poslovima koji su pred nama“, istakao je predsednik Vučić i dodao da se razgovaralo i o infrastrukturnom zajedničkom delovanju, posebno na železnicama, jer će železnice biti ključni vid transporta u budućnosti.\n„Veliki su planovi pred nama i, ako sve to budemo ispunili, siguran sam da će železnice postati ponovo jedan od najunosnijih vidova saobraćaja, čime će naši građani moći da se ponose.Ti ugovori su već danas vredni 230 miliona evra, a verujem da, ako sve budemo izgurali, mogu da dostignu vrednost od 660 miliona evra“, rekao je predsednik Vučić i naveo i da je vojna saradnja uvek bila ne samo korektna, već je Srbija zahvalna na podršci i pomoći.\nPredsednik Vučić izjavio je da se radi na izgradnji gasnog „Turskog toka“ kroz Srbiju i da Srbija hoće za svoje građane najbolji i najjeftiniji gas, a to je ruski gas.\n„Ne znam kakvi su pritisci na neke druge kroz čije teritorije gasovod „Turski tok“ treba da prođe, sa Srbijom Rusija nije imala tu vrstu problema. Mi smo na takvu vrstu pritisaka otporni, naš narod mora da dobije gas, naša preduzeća moraju da dobiju gas“, rekao je predsednik Srbije i podsetio da je Srbija, do sada, gas dobijala preko Ukrajine i Mađarske, ali da je plan da ubuduće od „Turskog toka“ dobijamo gas, preko Bugarske, te da zbog toga gradimo taj gasovod.\n„Za Srbiju je to od izuzetnog značaja. Znam da su Nemci sve što je bilo do njih već izgradili po pitanju „Severnog toka“. Već je oko 500 kilometara izgrađeno pod vodom. I mi, kao i drugi, imamo pravo da dobijemo gas“, istakao je predsednik Vučić.\n„Nudili su drugi tečni gas, ali duplo skuplje. Mi da plaćamo dvostruko više cene nemamo i ne možemo, iako ekonomski stojimo bolje. Hoćemo da nabavljamo najbolji i najjeftiniji gas za naš narod i naši zemlju, a to je ruski gas“, zaključio je predsednik Vučić i istakao da su postignuti dogovori o izgradnji gasovoda u budućnosti, ali i oko povećanja našeg skladišta gasa, koji će biti 750 miliona kubnih metara gasa u „Banatskom dvoru“, kao i o izgradnji gasnih elektrana i gasifikaciji Srbije.\n„To znači da više nikada nećemo imati pitanja u Vladičinom Hanu zašto kompanije koje dolaze da otvore fabriku nemaju gas. To ćemo sve da uradimo i to će značiti dodatnu industrijalizaciju zemlje“, objasnio je predsednik Vučić. On je istakao da će Rusija, uz veliki novac koji je dala do sada, donirati još pet miliona evra za Hram Svetog Save, kao i da će nam vratiti 166. stranicu Miroslavljevog jevanđelja.\n„To pokazuje koliko smo dobro pripremili sastanke i forum i koliko smo u svim sferama dobro radili i mnogo napravili“, zaključio je predsednik Srbije i naglasio da mu je bila izuzetna čast što je imao priliku da ugosti predsednika Ruske Federacije, za kojeg je rekao da je iskreni, dokazani prijatelj Srbije i srpskog naroda.\n„Kosovske vlasti preduzele su neke provokativne akcije koje su dodatno pogoršale situaciju“, rekao je predsednik Putin, navodeći kao primer odluku Prištine o formiranju kosovske vojske, što predstavlja kršenje Rezolucije 1244.\n„Ta rezolucija ne dopušta postojanje bilo kakvih oružanih formacija na Kosovu izuzev kontingenta Ujedinjenih nacija. Delimo zabrinutost Srbije, jer znamo da takvi potezi vode ka nestabilnosti na Balkanu. Naša podrška će se nastaviti“, poručio je predsednik Putin i dodao da je Rusija uvek aktivno učestvovala, ali da je Evropska unija posrednik u dijalogu.\n„EU je posrednik, ali malo toga postiže“, rekao je ruski predsednik, navodeći da se ne sprovodi ono što je dogovoreno, a posebno je istakao činjenicu da još nije formirana ZSO.\n„I danas smo, po tom partnerskom i prijateljskom ključu, razmotrili sve aspekte naše saradnje, kao i međunarodna pitanja. Između naše dve zemlje postoji strateška saradnja koja je tradicionalna za naše zemlje i za naše narode“, rekao je predsednik Putin i istakao da je Rusija spremna da u razvoj infrastrukture u Srbiji, između ostalog i u nastavak gasovoda „Turski tok“ preko teritorije Srbije, uloži neophodne resurse u iznosu od oko 1,4 milijarde dolara. On je najavio i nastavak saradnje u vojnoj i vojnotehničkoj oblasti, ističući da će Rusija i dalje pomagati Srbiji u jačanju njene bezbednosti.\n„Hvala predsedniku Vučiću za dobre razgovore koje smo imali, a građanima Beograda za topao prijem koji su mi priredili“, zaključio je predsednik Ruske Federacije Vladimir Putin.\n„Hvala, hvala na prijateljstvu“, obratio se, na srpskom jeziku, predsednik Putin okupljenim građanima, napuštajući Hram Svetog Save.\nRelated tags : aleksandar vučićbeogradpredsednik rusijepredsednik srbijevladimir putinvladimir vladimirovič putin\n19. oktobra 2020.0426\n26. maja 2021.0340\n1. jula 2021.0990\n3. jula 2022., 19:11


Pandemija "nabildovala" globalni dug na 281 bilion dolara\nPandemija „nabildovala“ globalni dug na 281 bilion dolara\nTanjug 18. februara 2021. 09:49\nLONDON – Kovid pandemija podigla je prošle godine „planinu“ globalnog duga za dodatnih 24 biliona dolara, na rekordnih 281 biliona dolara, čime je njegov udeo u svetskom bruto domaćem proizvodu dostigao 355 procenata, pokazuje najnovije istraživanje Instituta za međunarodne finansije (IIF).\nPrema studiji IIF-a, državni paketi podrške privredi u građanima pogođenim pandemijom učestvovali su u ukupnom povećanju globalnog duga s jednom polovinom, svetske kompanije su dodale još 5,4 biliona dolara novih zaduženja, banke 3,9 biliona, a domaćinstva 2,6 biliona dolara, prenosi Rojters.\nTo je rezultiralo rastom udela svetskog duga u globalnom BDP-u za 35 procentnih poena na preko 355 posto.\nOvaj skok znatno nadmašuje rast zabeležen tokom svetske finansijske krize 2008. i 2009, kada je učešće duga u BDP-u povećano za 10 procentnih poena, odnosno 15 procentnih poena, respektivno.\nIz IIF-a ističu da je malo znakova koji nagoveštavaju stabilizaciju duga u skorijem periodu.\nKako se procnjuje, i ove godine će se zaduživanje kretati znatno iznad nivoa pre kovida u mnogim zemljama i sektorima, podržano još uvek niskim kamatnim stopama, mada bi ponovno otvaranje ekonomija trebalo da bude od pomoći BDP-u u ovoj jednačini.\n„Očekujemo da će se globalni javni dug ove godine povećati za dodatnih 10 biliona dolara“, navodi se u izveštaju IIF-a, i dodaje da bi ukidanje mera podrške moglo da se pokaže još većim problemom nego što je bilo nakon finansijske krize.\nNagli rast duga je prošle godine bio naročito izražen u Evropi, pri čemu su udeli duga nefinansijskog sektora u Francuskoj, Španiji i Grčkoj u BDP-u porasli za oko 50 procentnih poena.\nSnažno povećanje odnosa duga i BDP-a uglavnom je bilo vođeno državnim paketima olakšica, posebno u Grčkoj, Španiji, Britaniji i Kanadi. Švajcarska je bila jedina tržišna ekonomija, od 61 zemlje obuhvaćene analizom IIF-a, koja je zabeležila pad učešha duga u BDP-u.\nŠto se tiče tržišta u usponu, Kina je zabeležila najveći porast pokazatelja duga prema BDP-u, ne računajući banke, a slede Turska, Južna Koreja i Ujedinjeni Arapski Emirati.\n„Prerano povlačenje vladinih mera podrške moglo bi da izazove nagli rast bankrota i novi talas problematičnih kredita“, navodi IIF, ali istovremeno upozorava da kontinurano oslanjanje na državnu pomoć nosi sa sobom i „sistemske rizike“, podsticući takozvane „zombi“ firme – najslabija i najzaduženija preduzeća – da preuzmu još veći dug.\nViškova ima više nego što trgovine mogu da apsorbuju\nIntenzivni radovi na izgradnji mosta preko Save kod S. Rače\nAtanasković: Država u prošloj godini za preduzetnike…\nSvaka ušteda energije važna u borbi protiv klimatskih…\nKurs dinara u ponedeljak 117,5690\nPotonuli promet i indeksi na BELEX-u na kraju nedelje\nCBO: Dug SAD će se verovatno duplirati na 202% BDP-a 2051.\nNeiskorišćena sredstva za pomoć privredi vraćaju se u Trezor


Novi Sad Evropska prestonica kulture 2021. - Novi Sad\n20:10:00 13.10.2016, Komentara: 0\nNovi Sad - Novi Sad izabran je danas u Briselu za Evropsku prestonicu kulture 2021. godine i on je prvi grad van EU koji će poneti tu titulu.\nNakon finalne prezentacije projekta "Novi Sad 2021", koju je održala novosadska delegacija, odluku o pobedniku doneo je panel nezavisnih eksperata, a to znači da će kulturni i kreativni potencijal Novog Sada u narednih nekoliko godina biti razvijan tako da 2021. bude destinacija koju će želeti da posete brojni turisti.\nGradonačelnik Novog Sada Miloš Vučević rekao je da dobijanje titule Evropske prestonice kulture otvara nova velika vrata za dalji razvoj Novog Sada, ali i cele zemlje, i ne samo u oblasti kulture.\n- Ova titula potvrđuje da je kultura istinski pokretač pozitivnih promena u društvu koje pored stvaranja nematerijalnih vrednosti imaju i reperkusije na ekonomiju. Čestitam velikom timu koji je vredno i predano radio na aplikaciji Novi Sad 2021, svim Novosađanima koji su posredno učestvovali u tom poslu, i od srca se zahvaljujem kulturnim veleposlenicima koji su nam pružili nesebičnu podršku. Ovo je nagrada za sinergiju, ujedinjenu i zajedničku akciju – istakao je Vučević.\nGrad Novi Sad će kroz projekat Novi Sad 2021. razviti svoj lokalni koncept i strategiju održivog razvoja kulturnog sektora sa težištem na osnaživanju institucija kulture, obnovi kulturnog nasleđa, jačanju kulturne participacije, razvoju kulturnih i kreativnih industrija, decentralizaciji i međusektorskoj saradnji.


s čelnim ljudima tv stanica, učesnica u programu "Okruženje", i drugim zvaničnicima istakli vrednost ovakvog programa za demokratski razvoj i pomirenje na Zapadnom Balkanu, a naglasili su da će svakako u parlamentu Evropske unije nastojati da pomognu ovaj projekat.\nOvaj skup su organizovali inicijatori projekta Evropski fond za Balkan i Centar za demokratiju i pomirenje u Jugoistočnoj Evropi, čiji je izvršni direktor Nenad Šebek u uvodnoj reči posebno naglasio profesionalnost urednika i novinara "Okruženja", istakavši da taj program sobom nosi "dodatne vrednosti u različitostima".\nČelnik grupe Socijalista u EP Hanes Svoboda je u razmeni mišljenja na ovom skupu, isto kao i drugi učesnici, podvukao važnost slobode i nezavisnosti medija, rekavši da mediji ne smeju biti u rukama velikih monopola, ekonomskih ili političkih.\nŠef delegacije EP za saradnju sa zapadnobalkanskim zemljama Eduard\nKukan je, pored ostalih, istakao da je veoma povoljno iznenađen postojanjem i kvalitetom programa "Okruženje", a poslanik Jelko Kacin je upozorio da vreme ističe i da je na Zapadnom Balkanu "populizam na delu", pa preti opasnost da propadnu i društva i mediji.\nVisoki funkcioner Evropske komisije Jost Korte je ukazao na dva velika skupa o slobodi medija koje je Komisija organizovala i rekao da su na temelju zaključaka tih skupova sad upriličene smernice za podršku i finansijsku potporu nezavisnosti medija na Balkanu.\nSastanku su prisustvovali, mada nisu imali prilike da i neposredno kažu svoju reč o medijima i svom program, direktori ili glavni urednici tv stanica koje proizvode "Okruženje" - Nikola Mirkov iz RTS, Olivera Dodig iz TV BiH, Vladan Mićunović iz TV Vijesti iz Crne Gore, Hamdi Rashiti sa TV Alsat M iz Makedonije, Rajko Radovanović sa TV Republike Srpske, Vlasta Bartolec sa Hrvatske radio televizije iAnamari Repić iz RTK Kosovo.


Selaković: Srbija mora da menja Ustav\nMinistar Nikola Selaković kaže da su iz EU stigle sugestije na nacrt strategije reforme pravosuđa, koje ukazuju na to da treba načiniti promene u Ustavu Srbije.\n"EU je zahtevala od svih zemalja koje su postale članice da promene ustav. Sve zemlje su prošle kroz to i to je preduslov koji moramo da ispunimo", rekao je on na javnoj raspravi o radnoj verziji Nacionalne strategije reforme pravosuđa za period od 2013. do 2018. godine.\nSelaković je dodao da ova strategija treba da "premosti jaz" koji je nastao između "neuspele reforme pravosuđa 2009. godine i ideala uspešnog i kvalitetnog pravosuđa". On je rekao da se strategija ne zasniva na "grubim rezovima", već na praćenju i analizi situacije.\n"Sprovedena analiza pokazuje da je strategija most sa pet nosećih stubova, odnosno načela. A to su nezavisno, nepristrasno, pravedno, stručno i efikasno pravosuđe koje će pravdu činiti dostupnom svim građanima", rekao je ministar.\nOn je dodao da je neophodno nadzirati proces sprovođenja strategije i istakao da njena izrada i implementacija treba da budu transparentne.


Demonstranti u Beogradu pauziraju za praznike, ostali protestuju\nProtest studenata: Ako se nešto ne promeni, zavrtećemo globus\nPosle desetog "protesta protiv diktature" u Beogradu, saopšteno je da će sledeći zbog Uskršnjih praznika biti održan u utorak, 18. aprila, dok će Novosađani, Nišlije i Subotičani protest nastaviti i u četvrtak.\nStudenti su sa okupljanja i šetnje u Beogradu uputili nov poziv prosvetnim radnicima da im se priključe, „kako bi se ispunili zahtevi za boljom socijalnom i ekonomskom politikom“, te podsetili da su im podršku dali udruženja penzionera, vojni i policijski sindikat, Nezavisno udruženje novinara Srbije (NUNS) i Nezavisno društvo novinara Vojvodine (NDNV).\nAko se nešto ne promeni dok ne završim fakultet, zavrteću globus, pasoš je u džepu, kaže Filip Uzelac, student Fakulteta organizacionih nauka i jedan od učesnika protesta u Beogradu.\n„Od svoje 13 godine planiram da odem iz ove zemlje, a sada imam 24. Da li će nešto da se promeni ovim protestima, pa da neko ovde ostane, ne znam, mogu samo da se nadam. Ali, sve više i više mi dokazuju da treba ovde da budem, sa RIK-ovim ispeglanim i isfajtanim listićima, sa snimcima, sa Hitnom pomoći koja od nas, bagre, ne može da prođe. A i došao sam da uzmem Soroseve pare“, ironičan je Filip Uzelac.\nNa početku okupljanja sa megafona su se čule i „sirene Hitne pomoći“, kao odgovor studenata na optužbe portparolke Hitne pomoći Nade Macure da demonstracije otežavaju rad ove zdravstvene službe.\nMeđu transparentima se pojavio i onaj na kom je pisalo "Padni mi na grudi Nebojša (iz Beograda)", a povodom fotografije zagrljaja premijera Srbije i izabranog predsednika Aleksandra Vučića i ministra unutrašnjih poslova Nebojše Stefanovića. Uz nalepnice "Protiv nenormalnosti" i "Puk'o je", studenti su nosili i transparente "Dvadesete gazim, pos’o ne nalazim", "Narod gladuje, elita se raduje", "Nismo huligani, mi smo vaša deca" i druge.\nStudenti, podsećamo, traže smenu članova Republičke izborne komisije (RIK) i Regulatornog tela za elektronske medije (REM), uredništvo Radio televizije Srbije (RTS), kao i predsednice Narodne skupštine Maje Gojković.\n„Imamo zahteve koji su usaglašeni među gradovima, i iza kojih stoje svi ljudi koji se pojavljuju na protestima. Očekujem da nam se priključe i sindikati, penzioneri, naši roditelji, da ovo bude što masovnije i da narod krene da se pita za svoj život“, studentkinja sociologije Jelena Bogdanović.\nKako se navodi na Fejsbuk stranici "Protiv diktature", studenti zahtevaju i „smenu političke elite na čelu sa Aleksandrom Vučićem, fer i slobodne izbore, razrešenje svih stranačkih i korumpiranih funkcionera u javnim preduzećima, decentralizaciju, kao i promenu prioriteta ekonomske i socijalne politike, poboljšanje prava svih radnika, zaštitu životnog standarda stanovništva i u potpunosti javno finansirano i svima dostupno obrazovanje i zdravstvo“.\nStudent istorije Marko Stričević skeptičan je kada je reč o ispunjenju zahteva.\n„Ali bar ćemo da pokrenemo amorfne mase koje su do sada spavale i mislim da ljudi treba da shvate da niko osim njih neće da brani njihova prava“, kaže on.\nPosle okupljanja ispred Skuštine Srbije, protestna povorka prošetala je centralnim gradskim ulicama. Ispred zgrade RTS-a demonstranti su skandirali "Hoćemo uživo", a sa razglasa puštana uvodna špica za Dnevnik, kao i špica TV serije iz osamdesetih "Bolji život". Skandiralo se i "Kupi nam diplome, Nebojša", "Padni mi na grudi, Nebojša", "Vučiću lopove" i "Av, av, av". Na protestu je i ovaj put bilo najviše mladih, ali i starijih građana i ljudi sa decom. Na ulicama nije bilo uniformisane policije, a skup su pratili policajci u civilu.\nŠetnja je završena pesmom "Aj Karmela", a sa megafona je poručeno da će zbog uskršnjih praznika, protesti biti nastavljeni u utorak, 18. aprila.\nI u Novom Sadu se u sredu uveče okupilo nekoliko hiljada građana.\n"Ovaj grad je slobodan grad", rekao je aktivista Miran Pogačar na početku okupljanja u Novom Sadu. On je pozvao prisutne da ostave svoje priloge kako bi koordinatori mogli da i dalje organizuju proteste.\nPrisutnima obratio se ekonomista Đuro Trkulja. On je u svom govoru podsetio prisutne da je ovo protest svih.\n"Ovaj protest je vaš, nemojte odustati, vaša energija je pokretačka snaga", on je dodao da gradjani treba da povrate RTS jer je to "naš" servis.\nProtestna šetnja Novim Sadom nakon minute ćutanja za radnika "Goše"\nNakon njegovog obraćanja okupljeni su minutom ćutanja odali poštu radniku preduzeća "Goša" koji se ubio zato što mesecima nije primao platu.\n"Dižemo glas protiv sistema koji nas uništava. Protiv parazita koji se bogate na radnicima, a istovremeno radnici se nazivaju neradnicima i gubitnicima tranzicije. Taj sistem se zove kapitalizam, koji štedi na zdravstvu i obrazovanju", rekao je aktivista Leon Bauer.\nOkupljeni su krenuli u šetnju kroz grad uz parole "Izađite napolje", "Skidaj Vučića", "Vučiću lopove". Okupljeni pozivaju gradove širom Srbije da se pridruže protestima. Kao i prethodnih dana, protest je završen ispred zgrade Pokrajinske vlade. Na skupu nije bilo incidenata.\nDemonstracije pod istim imenom održane su i u Subotici, Kruševcu, Nišu te u još nekoliko gradova Srbije, od Vojvodine do juga zemlje.\nMihajlović: Vlada nenadležna za zahteve studenata\nReagujući na ranije uslaglašene zahteve sttudenata, potpredsednica Vlade Srbije i članica Predsedništva Srpske napredne stranke Zorana Mihajlović izjavila je da Vlada Srbije nije nadležna ni za jedan zahtev.\n"Kada i najveći laik pogleda ove zahteve lako može da vidi da oni nemaju nikakve veze s Vladom Srbije", napisala je Mihajlovićeva u autorskom tekstu u dnevnom listu „Politika“.\nOna je rekla da je zahtev za smenu urednika i čelnika RTS-a u nadležnosti Upravnog odbora Radio-televizije Srbije (RTS), koji ih je i izabrao, a da je smena ljudi iz Regulatornog tela za elektronske medije (REM) u nadležnosti Skupštine Srbije, koja ih je i izbarala i može i da ih smeni.\nPovodom zahteva za smenu predsednice Parlamenta Maje Gojković, ona je rekla da je i nju izabrala Skupština, a ne Vlada, a da su zahtevi za poništenje doktorata Nebojše Stefanovića i Siniše Malog u nadležnosti fakulteta, a ne Vlade.\nZa zahteve da se smene članovi Republičke izborne komisije (RIK), ona je kazala da je takođe nadležna Skupština, a za jednostavnije glasanje u dijaspori i uređenje biračkog spiska je nadležan RIK.\nMihajlovićeva je ocenila da "obični ljudi na protestima ne znaju šta je čija nadležnost, ali da je teško poverovati da su autori zahteva tolike neznalice i ne znaju da Vlada Srbije nema veze sa zahtevima".\nUNS se ogradio od zahteva\nNakon što su Nezavisno udruženje novinara Srbije (NUNS) i Nezavisno društvo novinara Vojvodine (NDNV) podržali zahteve demonstranata za slobodu medija, smenu članova Saveta REM-a i rukovodećih ljudi javnih servisa Srbije i Vojvodine, u sredu se oglasilo Udruženje novinara Srbije (UNS) koje kaže da te zahteve ne podržava.\nUNS u svom saopštenju navodi da se protivi "svakom političkom pritisku na urednike javnih servisa, ali apeluje na kolege da se pridržavaju profesionalnih i etičkih standarda u svom radu".\n"Način izveštavanja o protestima je pitanje uređivačke slobode, ukoliko je u skladu sa standardima profesije. UNS ohrabruje javne servise da obezbede okvir za javnu debatu o protestima i njihovim uzrocima i da građanima pruže što je moguće veći uvid u svu raznolikost gledišta koja vlada u srpskom društvu", navedeno je u saopštenju.\nMedijska udruženja: Napad poslanika SNS-a podseća na devedesete\nU međuvremenu, grupa medijskih organizacija i udruženja osudile su postupak šefa poslaničke grupe vladajuće Srpske naprednse stranke (SNS) u Skupštini Srbije Aleksandra Martinovića, koji je u utorak na Javnom servisu Srbije prikazao fotografije više građana koji su učestvovali na uličnim protestima, među kojima i novinara Nedima Sejdinovića i Dinka Gruhonjića te novinarke Antonele Rihe, kao i Luke Višnjića, sina novinarke Olje Bećković.\n„Pokušajem da prikaže naše kolege i sugrađane delom nekakve zavere koja navodno stoji iza protesta, i kako tvrde provladini mediji, preti da nasilno sruši ustavni poredak, Martinović im je doslovno iscrtao mete na čelu. Podsećamo da su navedeni novinari, kao i mnoge javne ličnosti i aktivisti koji su takođe učestvovali u protestima, u više navrata bili meta sličnih napada u tabloidima, nakon čega su neki od njih dobijali pretnje smrću“, navodi se u saopštenju koje potpisuju NUNS, NDNV, Asocijacija nezavisnih elektronskih medija (ANEM), Asocijacija lokalnih nezavisnih medija Lokal pres, Asocijacija onlajn medija (AOM) i Fondacija „Slavko Ćuruvija“.\nPotpisnici saopštenja konstatuju da je „napad došao baš na 18. godišnjicu ubistva Slavka Ćuruvije“, te dodaju su paralele „koje se mogu povući između devedesetih i vremena u kome živimo brojne i jezive“.\n„Zato zahtevamo od poslanika Narodne skupštine, naročito onih iz SNS, da odmah nedvosmisleno osude i oštro sankcionišu Martinovićev napad, a od Tužilaštva da bez odlaganja utvrdi da li u njemu ima elemenata krivičnog dela“, navodi se u saopštenju medijskih udruženja.\n„Protesti protiv diktature“ počeli su 3. aprila, dan nakon predsedničkih izbora na kojima je aktuelni premijer i kandidat vladajuće većine pobedio u prvom krugu sa više od 50 posto podrške.\nOkupljanja, organizovana posredstvom društvene mreže Fejsbuk, počela su najpre u Beogradu, a već 4. aprila uključili su se i građani u drugim gradovima od Novog Sada do Niša.


Lutovac: Sa SSP imamo prijateljske, partnerske odnose, priče o utapanju su apsurdne\nBeta 31. maja 2021. 19:00\nPredsednik Demokratske stranke (DS) Zoran Lutovac izjavio je danas da ta stranka sa Strankom slobode i pravde (SSP) ima partnerske, prijateljske odnose, navodeći da su to dve političke organizacije koje su ideološko programski slične.\n„Nema nikakve opasnosti od SSP po DS niti će je biti, niti bi DS dozvolila da se tako nešto desi“, rekao je Lutovac u emisiji Pravi ugao, na TV Vojvodini.\nOn je odbacio kao „apsurdne“ optužbe koje se povremeno mogu čuti u delu javnosti da je SSP pretnja za nezavisnost DS ili da je savezništvo sa SSP vodi u utapanje.\n„Ne može DS da se utopi u bilo šta, niti u bilo koga. Ono što može da se dešava da se drugi integrišu u nju, to je jedino moguće“, rekao je Lutovac.\nKako je naveo, ono što može da se desi – to je nalaženje osnova za saradnju za suštinsku promenu Srbije te dve organizacije sa onima koji su im bliski ideološko programski ali i onima koji su na opozicionoj sceni spremni da se bore za slobodne i poštene izbore.\n„Dakle, DS će, dok sam ja i ovo rukovodstvo na njenom čelu, biti nezavisna i pitaće se samo njeni članovi šta i kako dalje. Niko sa strane, naročito ne Aleksandar Vučić, ili neko drugi, niti bilo ko sa opozicione političke scene“, naglasio je Lutovac.\nGovoreći o odnosima u opoziciji, Lutovac je naveo da je on taj koji pokušava da se nadje „najmanji zajednički sadržalac da okupimo sve relevantne opozicione aktere i da pokušamo da izadjemo sa jedinistvenim ili sinhronizovanim nastupom“.\n„Šta to znači? Ako nije moguće da napravimo u ovom trenutku jedinstveni nastup po pitanju platforme hajde da ne zatvorimo vrata da to bude u nekom sledećem koraku“, naveo je Lutovac.\n„Mi na tome radimo. Zaboravlja se činjenica da je šest ogranizacija okupljeno, ideološko-programski veoma bliskih, oko zajedničke platforme za slobodne i poštene izbore“, podsetio je Lutovac.